pythainlp/thai-wiki-dataset-v4 huggingface dataset:
วัดเจริญราษฎร์บำรุง (จังหวัดนครปฐม)

วัดเจริญราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระพัฒนา อำเภอกำแพงแสน จังหวัดนครปฐม
วัดเจริญราษฎร์บำรุง หรือ วัดหนองพงนก ได้ประกาศตั้งวัดเมื่อวันที่ 12 กุมภาพันธ์ พ.ศ. 2519 ได้รับพระราชทานวิสุงคามสีมา เมื่อวันที่ 24 ธันวาคม พ.ศ. 2555 ได้รับบริจาคที่ดินจากนายเจริญ เล้าอรุณ และที่สาธารณประโยชน์ ประมาณ 40 ไร่ 3 งาน 28 ตารางวา ใช้ชื่อว่า "วัดเจริญราษฎร์บำรุง" เพื่อเกียรติประวัติแด่นายเจริญ เล้าอรุณ ผู้บริจาคที่ดิน โดยผู้ใหญ่เจริญ เล้าอรุณได้ยกที่ดินก่อนสร้างวัดเมื่อ พ.ศ. 2500 จากนั้นได้ดำเนินการก่อตั้งวัด ได้รับการสนับสนุนจากผู้มีจิตศรัทธาเพื่อสร้างกุฏิ ศาลาการเปรียญ อาคารอเนกประสงค์ เมรุ วิหารและอุโบสถ เริ่มก่อสร้างถาวรวัตถุต่าง ๆ เมื่อ พ.ศ. 2543
จุดเด่นของวัด คือ พระพุทธรูปองค์ใหญ่หน้าอุโบสถ คือ "พระสมเด็จองค์ปฐมปางมหาจักรพรรดิ" ปูชนียวัตถุที่สำคัญ คือ "หลวงพ่อมงคลนิมิต" เป็นพระพุทธรูปปางมารวิชัยศิลาแกะสลักทั้งองค์ สันนิษฐานว่าน่าจะสร้างสมัยอยุธยาตอนปลาย พบที่วัดร้างแห่งหนึ่งในจังหวัดพระนครศรีอยุธยา และอัญเชิญมาประดิษฐานยังวัดเจริญราษฎร์บำรุง เมื่อ พ.ศ. 2518
สนามกีฬาลาการ์ตูฆา

สนามกีฬาลาการ์ตูฆา  หรือชื่ออย่างเป็นทางการว่า สนามกีฬาลาการ์ตูฆาเดเซบิยา  เป็นสนามกีฬาอเนกประสงค์ที่ตั้งอยู่ที่อิสลาเดลาการ์ตูฆาในเมืองเซบิยา ประเทศสเปน เปิดใช้ใน ค.ศ. 1999 เพื่อใช้แข่งขันกรีฑาชิงแชมป์โลก มีความจุราว 57,619 ที่นั่ง ในปัจจุบันมักใช้เพื่อการแข่งขันฟุตบอลเท่านั้น สนามแห่งนี้เป็นสนามที่ใหญ่ที่สุดเป็นอันดับที่หกในสเปน และใหญ่ที่สุดเป็นอันดับที่สองในแคว้นอันดาลูซิอารองจากเบนิโต บิยามาริน
ประวัติ.
ลาการ์ตูฆาได้รับการสร้างขึ้นเพื่อใช้สำหรับจัดการแข่งขันกรีฑาชิงแชมป์โลก 1999 รวมทั้งยังใช้ในการเสนอตัวเป็นเจ้าภาพโอลิมปิกฤดูร้อน 2004 และ 2008 เริ่มสร้างใน ค.ศ. 1997 ใช้เงิน 120 ล้านยูโร เปิดใช้เมื่อวันที่ 5 พฤษภาคม ค.ศ. 1999 โดยจัดการแข่งขันฟุตบอลกระชับมิตรระหว่างสเปนกับโครเอเชีย ในครั้งนั้นสมเด็จพระราชาธิบดีฆวน การ์โลสที่ 1 แห่งสเปนเสด็จไปทรงเป็นประธานในการเปิดสนาม และสเปนเอาชนะไปด้วยคะแนน 3–1 ก่อนที่การแข่งขันกรีฑาชิงแชมป์โลกจะเกิดขึ้นในเดือนสิงหาคม
บริษัทสนามกีฬาโอลิมปิกเซบิยามีแนวคิดให้สโมสรใหญ่สองแห่งของเมืองนี้คือเรอัลเบติสและเซบิยาเข้ามาใช้สนามกีฬาเป็นสนามเหย้าสลับสัปดาห์กับอีกสโมสรหนึ่งเมื่อการแข่งขันกรีฑาโลกสิ้นสุดลง อย่างไรก็ตาม แฟนบอลของทั้งสองสโมสรต่างแสดงความไม่พอใจกับแนวคิดนี้ ทำให้ทั้งสองทีมยังคงใช้สนามของตนเองอยู่จนถึงปัจจุบัน
ใน ค.ศ. 2003 สนามแห่งนี้ยังใช้จัดการแข่งขันนัดชิงชนะเลิศของฟุตบอลยูฟ่าคัพ ฤดูกาล 2002–03 ระหว่างเซลติกกับโปร์ตู โดยมีผู้ชม 52,972 คน และโปร์ตูเอาชนะไปด้วยคะแนน 3–2 ในช่วงต่อเวลาพิเศษ ราชสหพันธ์เทนนิสสเปนยังได้เลือกสนามแห่งนี้เพื่อจัดการแข่งขันเดวิสคัพนัดชิงชนะเลิศใน ค.ศ. 2004 และ 2011 โดยมีการติดตั้งหลังคาชั่วคราวไว้ที่ด้านหนึ่งของสนามซึ่งเป็นที่ตั้งของสนามดิน
ในวันที่ 5 กุมภาพันธ์ ค.ศ. 2020 ราชสหพันธ์ฟุตบอลสเปนได้เลือกสนามนี้เป็นสถานที่จัดการแข่งขันโกปาเดลเรย์นัดชิงชนะเลิศ 4 ครั้ง นับตั้งแต่ ค.ศ. 2020 จนถึง 2023 ในวันที่ 23 เมษายน ค.ศ. 2021 มีการประกาศว่าสนามแห่งนี้จะใช้เป็นสถานที่จัดการแข่งขันฟุตบอลชิงแชมป์แห่งชาติยุโรป 2020 แทนซานมาเมสในบิลบาโอซึ่งไม่สามารถจัดการธุระต่าง ๆ ในฐานะเจ้าภาพได้เนื่องจากการระบาดของโควิด-19
การแข่งขันของทีมชาติ.
ยูฟ่าวีเมนส์เนชันส์ลีก รอบสุดท้าย 2024.
ลาการ์ตูฆา ได้รับเลือกให้เป็น 1 ใน 3 สนามจัดการแข้งขัน ยูฟ่าวีเมนส์เนชันส์ลีก รอบสุดท้าย 2024 ซึ่งได้จัดการแข่งขัน 2 นัด
กุ่น

กุ่น  หรือรู้จักกันในชื่อ ฉงปั๋วกุ่น  เป็นบุคคลในตำนานพื้นบ้านจีน บางครั้งได้รับการยกย่องว่าเป็นบิดาของพระเจ้าอวี่ ผู้ก่อตั้งราชวงศ์เซี่ย กุ่นได้รับการแต่งตั้งให้เป็นผู้แก้ไขปัญหาอุทกภัยโดยพระเจ้าเหยา กุ่นใช้วิธีสร้างเขื่อนกั้นน้ำเพื่อหยุดน้ำท่วม แต่เขื่อนก็พังคร่าชีวิตผู้คนไปมากมาย
ในหลาย ๆ ตำนาน กุ่น ปรากฏเป็นเทพ ในตำนานเขาได้ค้นพบความลับบางอย่างของเทพเจ้า เพื่อที่จะทำเขื่อนกั้นน้ำท่วมเขาขโมยซีรัง (息壤) (ดินที่สร้างขึ้นใหม่ได้เอง) จากเทพเจ้า หลังจากสร้างเขื่อนเสร็จสิ้นเมื่อระดับน้ำสูงขึ้นดินวิเศษของเขื่อนก็เพิ่มขึ้นเพื่อกั้นไม่ให้น้ำออก มันทำงานได้ดีมากในตอนแรก แต่เมื่อน้ำในเขื่อนเพิ่มขึ้นสูงเกินไป (ในตำนานกล่าวว่าเพิ่มขึ้นถึงเก้าเหริน rèn仞 (หน่วยวัดจีนโบราณอยู่ระหว่าง 1 ถึง 3 เมตร)) เขื่อนก็พังทลายลงส่งผลให้มีผู้เสียชีวิตจำนวนมากในน้ำท่วมที่ตามมา บางตำนานกล่าวว่ากุ่นถูกประหารชีวิตโดยพระเจ้าซุ่นบนภูเขาขนนกด้วยดาบแห่งอู่ แหล่งอื่น ๆ ระบุว่าเขาฆ่าตัวตายด้วยการกระโดดลงเหวเปลี่ยนเป็นสัตว์และกลายเป็นเทพเจ้าแห่งอเวจี ก่อนที่เขาจะเสียชีวิตเขาบอกให้ลูกชายของเขา พระเจ้าอวี่ทำงานให้เสร็จ
ตำราขุนเขามหาสมุทรบันทึกว่า กุ่น เป็นหลานของ จักรพรรดิเหลือง และพ่อของเขาคือ ลั่วหมิง
คำสั่งทั่วไปหมายเลข 1

คำสั่งทั่วไปหมายเลข 1  เป็นคำสั่งสำหรับการยอมจำนนของญี่ปุ่นที่เตรียมการโดยคณะเสนาธิการร่วมสหรัฐและยอมรับโดยประธานาธิบดีแฮร์รี ทรูแมนในวันที่ 17 สิงหาคม ค.ศ. 1945
หลังการยอมจำนนของญี่ปุ่นแล้ว พลเอกดักลาส แมกอาเธอร์ตีพิมพ์คำสั่งนี้ให้ตัวแทนจากจักรวรรดิญี่ปุ่น และต่อมาสำนักงานใหญ่ของจักรวรรดิตีพิมพ์คำสั่งให้กองทัพจักรวรรดิญี่ปุ่นในวันที่ 2 กันยายน ค.ศ. 1945 คำสั่งนี้แนะนำให้กองทัพญี่ปุ่นยอมจำนนต่อผู้บัญชาการฝ่ายสัมพันธมิตร เปิดเผยการปรับใช้ทางทหารในปัจจุบันทั้งหมด และเก็บรักษาอุปกรณ์ทางทหารสำหรับการลดกำลังรบในภายหลัง โดยได้เน้นถึงการยึดครองญี่ปุ่นและพื้นที่ที่ควบคุมโดยญี่ปุ่นโดยกองทัพฝ่ายสัมพันธมิตร
รายงานตามส่วนที่ 1 ย่อหน้า (b) และ (e) ตามลำดับ คำสั่งนี้มีผลที่จะนำไปสู่การแบ่งเกาหลีที่เส้นขนานที่ 38 โดยบริเวณเหนือเส้นนี้จะถูกยกให้ผู้บัญชาการทหารในกองทัพโซเวียตที่ตะวันออกไกล และบริเวณใต้เส้นนี้จะถูกยกให้ผู้บัญชาการทหาร กองทัพสหรัฐในแถบแปซิฟิก
เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซอเนอร์ปอร์-ออกัสเทนเบิร์ก

เจ้าหญิงกาโรลีน มาทิลด์แห่งชเลสวิช-ฮ็อลชไตน์-เซินเนอร์บอร์-ออกัสเทนเบิร์ก  ประสูติเมื่อวันที่ 25 มกราคม 2403 เป็นพระธิดาใน เฟรเดอริก ดยุกที่ 8 แห่งแห่งชเลสวิช-ฮ็อลชไตน์ และ เจ้าหญิงอาเดลาอีดแห่งโฮเอินโลเออ-ลังเงินบวร์ค พระองค์เป็นพระมาตุลาใน เจ้าชายวิลเฮ็ล์ม มกุฎราชกุมาร ด้วยเป็นพระขนิษฐาใน เอากุสเทอ วิคโทรีอา แห่งชเลสวิช-ฮ็อลชไตน์ 
พระองค์ทรงเสกสมรสกับ ฟรีดริช เฟอร์ดินานด์ ดยุกแห่งแห่งชเลสวิช-ฮ็อลชไตน์ เมื่อวันที่ 19 มีนาคม 2428 มีพระบุตรดังนี้
จฺวันซฺวี

จฺวันซฺวี  บ้างเรียก เกาหยาง  เป็นจักรพรรดิจีนโบราณตามประมวลเรื่องปรัมปราจีน
บันทึกทางประเพณีตามที่ซือหม่า เชียน (司馬遷) จัดทำขึ้นนั้น ระบุว่า จฺวันซฺวีเป็นหลานชายของจักรพรรดิหฺวัง (黃帝) ผู้นำตระกูลชื่อ (氏) ในการโยกย้านถิ่นฐานไปทางตะวันออกสู่พื้นที่ที่ปัจจุบันเป็นมณฑลชานตง (山东) ณ นั้นที่ พวกเขาสมรสกับตระกูลตงอี๋ (東夷) ทำให้อิทธิพลทวีขึ้นตามลำดับ สำหรับจฺวันซฺวีนั้น ครั้นอายุได้ 20 ปี ก็ได้ขึ้นเป็นผู้นำ และครองตำแหน่งเป็นเวลา 78 ปีจนถึงแก่ความตาย
ครอบครัว.
จฺวันซฺวีเป็นบุตรชายของชางอี้ (昌意) โอรสของจักรพรรดิหฺวัง (黃帝) กับมเหสีนาม เหลย์จู่ (嫘祖) มารดาของจฺวันซฺวีชื่อ ชางผู (昌僕) ตามบันทึกของซือหม่า เชียน และชื่อ Niuqu ตามบันทึก "จู๋ชูจี้เหนียน" (竹書紀年)
ราชตระกูลหลายตระกูลในประวัติศาสตร์มักอ้างว่า จฺวันซฺวีเป็นบรรพบุรุษของตน ในจำนวนนี้รวมถึง ตระกูลหมี่ (羋) ของรัฐฉู่ (楚) กับรัฐเยฺว่ (越), ตระกูลหยิง (嬴) ของรัฐฉิน (秦), และตระกูลเฉาของรัฐเว่ย์ (魏)
เช่าเฮ่า

เช่าเฮ่า  บ้างเรียก จิน เทียน (金天) เป็นผู้ปกครองในตำนานจีน อยู่ในตำแหน่งเมื่อราว 2600 ปีก่อนคริสตกาล มักได้รับการระบุว่า เป็นโอรสของจักรพรรดิหฺวัง (黃帝) เอกสารทางประเพณีบางฉบับ เช่น "ชูจิง" (書經) ระบุว่า เป็นหนึ่งในจักรพรรดิทั้งห้า
ความเป็นจริงในทางประวัติศาสตร์เกี่ยวกับเช่าเฮ่านั้นยังเป็นที่ถกเถียง นักประวัติศาสตร์กลุ่มอี๋กู่พ่าย (疑古派) ซึ่งมีกู้ เจี๋ยกัง (顧頡剛) เป็นผู้แทนนั้น สันนิษฐานว่า ราชบัณฑิตหลิว ซิน (劉歆) เป็นผู้เพิ่มเช่าเฮ่าเข้าไปในลำดับการสืบราชสมบัติตามตำนาน ในช่วงการรณรงค์ทางการเมืองเพื่อตรวจชำระเอกสารโบราณเมื่อราวคริสต์ศตวรรษที่ 1
แม่น้ำกาไบ

แม่น้ำกาไบ  เป็นแม่น้ำสายรองในลุ่มแม่น้ำลางัต ไหลมาจากกูนุงเบอซาร์ฮันตู  ซึ่งมีความสูง 1,462 เมตร (4,797 ฟุต) ในรัฐเนอเกอรีเซิมบีลัน ประเทศมาเลเซีย ไปถึงเขตป่าสงวนไม้วงศ์ยางนาในอำเภอฮูลูลางัต รัฐเซอลาโงร์
น้ำตกกาไบ.
ในอำเภอฮูลูลางัต แม่น้ำไหลลงไปยังน้ำตกที่มีชื่อว่า น้ำตกกาไบ  เป็นสถานที่ท่องเที่ยวยอดนิยมสำหรับคนในพื้นที่ แต่ไม่ค่อยเป็นที่รู้จักในหมู่นักท่องเที่ยว มีการตัดถนนซีเมนต์จากที่จอดรถไปยังน้ำตกส่วนล่าง โดยมีที่พักอยู่ข้างทาง ส่วนน้ำตกส่วนบนจะต้องเดินขึ้นไป
สุลต่านมะฮ์มุด มูซัฟฟาร์ ชะฮ์

สุลต่านมะฮ์มุดที่ 4 มูซัฟฟาร์ ชะฮ์ (พ.ศ. 2366 – 7 สิงหาคม พ.ศ. 2407) เอกสารไทยเรียก มะหะหมุด หรือ มะหมุด เป็นสุลต่านแห่งรีเยา-ลิงกา (หรือ สิงคา) แต่ภายหลังสุลต่านมะฮ์มุดถูกดัตช์ปลดออกจากตำแหน่ง พระองค์พยายามที่จะกลับคืนสู่บัลลังก์ด้วยการยึดครองอาณาจักรปะหังแต่ไม่ประสบความสำเร็จ
พระประวัติ.
สุลต่านมะฮ์มุดที่ 4 มูซัฟฟาร์ ชะฮ์ เป็นพระราชโอรสในสุลต่านมูฮัมมัดที่ 2 มูอัซซัม ชะฮ์ ประสูติแต่เติงกูเกิลซุม เลอบาร์ ปูติฮ์ (หรือ ตนกูลีปอ) พระชายาพระองค์แรก และเป็นพระธิดาในสุลต่านอะฮ์มัด ชะฮ์แห่งตรังกานู (หรือ พระยาตรังกานูอามัด) สุลต่านมะฮ์มุดมีพระขนิษฐาพระองค์หนึ่งที่มีชื่อเสียงคือ เติงกูซาฟียะฮ์ (หรือ ตนกูสุเบีย) เป็นบาทบริจาริกาในพระบาทสมเด็จพระจอมเกล้าเจ้าอยู่หัว
สุลต่านมะฮ์มุดขึ้นเป็นผู้สำเร็จการใน พ.ศ. 2377 และฝ่ายดัตช์ตั้งมะฮ์มุดขึ้นเสวยราชสมบัติสืบพระบิดาใน พ.ศ. 2485 โดยได้รับการสนับสนุนจากสุลต่านโอมาร์ เรียยัต ชะฮ์แห่งตรังกานู (หรือ พระยาตรังกานูอุมา) ซึ่งเป็นเครือญาติ ต่อมาสุลต่านมะฮ์มุดพยายามอ้างสิทธิ์เหนือดินแดนรัฐปะหังและคุกคามชาวดัตช์ ด้วยเหตุนี้เขาถึงถูกปลดออกจากบัลลังก์ โดยทางดัตช์ให้เหตุผลว่าสุลต่านมะฮ์มุดไม่เอาใจใส่ในราชการ มีแต่เล่นและเที่ยวไกล ๆ อยู่บ่อย ๆ ครอบครัวของสุลต่านมะฮ์มุดกลับหมู่เกาะลิงกาไม่ได้ จึงย้ายครอบครัวไปที่สิงคโปร์ แล้วจึงย้ายไปอยู่รัฐปะหัง และตรังกานู รัฐสุลต่านรีเยา-ลิงกาจึงค่อย ๆ กลายเป็นส่วนหนึ่งของอาณานิคมดัตช์โดยสมบูรณ์ในเวลาต่อมา
ในช่วงเวลานั้นอาณาจักรปะหัง เกิดการวิวาทกันระหว่างตุนมูตาฮีร์แห่งปะหัง (หรือ โต๊ะบันดาหรา) กับสุลต่านอะฮ์มัด มูอัซซัม (หรือ ชีหวันมะหมัด) สุลต่านมะฮ์มุดที่พยายามอ้างสิทธิ์เหนือดินแดนปะหังอยู่แล้วจึงไปเข้าฝ่ายอะฮ์มัด มูอัซซัม แล้วทูลขอพระกรุณาพระบาทสมเด็จพระจอมเกล้าเจ้าอยู่หัวให้สนับสนุนตนขึ้นเป็นเจ้าเมืองปะหัง และจะเอาเมืองปะหังมาขึ้นกับกรุงเทพมหานครแทน แต่พระบาทสมเด็จพระจอมเกล้าเจ้าอยู่หัวทรงปฏิเสธ เพราะทรงมองว่าปะหังอยู่ในอารักขาของสหราชอาณาจักร และสยามกับสหราชอาณาจักรมีไมตรีสนิทสนมกันมานาน สุลต่านมะฮ์มุดเข้ามาพำนักในกรุงเทพมหานครกับครอบครัว และเดินทางกลับไปตรังกานูเพื่อหวังจะไปยึดเมืองปะหัง ตุนมูตาฮีร์จึงส่งหนังสือฟ้องผู้ว่าการเมืองสิงคโปร์ว่าสุลต่านมะฮ์มุดและอะฮ์มัด มูอัซซัมจะยึดเมืองปะหัง ผู้ว่าการเมืองสิงคโปร์จึงส่งหนังสือไปสถานกงสุลอังกฤษที่กรุงเทพมหานคร เพราะเข้าใจว่าสยามส่งเรือรบไปช่วยสุลต่านมะฮ์มุด ทำให้เมืองปะหังรบพุ่งกัน แต่ทางการสยามปฏิเสธ สหราชอาณาจักรจึงส่งเรือรบไปยิงปืนใหญ่ใส่เมืองตรังกานูในวันที่ 11–17 พฤศจิกายน พ.ศ. 2405 รวมกว่า 40 นัด เพื่อกดดันให้ฝ่ายตรังกานูส่งตัวสุลต่านมะฮ์มุดแก่สหราชอาณาจักร จนมีหญิงถูกลูกปืนตายหนึ่งคน หลังจากนั้นวันที่ 4 เมษายน พ.ศ. 2406 สุลต่านมะฮ์มุดพร้อมไพร่พล 78 คน ถูกนำตัวไปกรุงเทพมหานคร แต่ก็ทรงปลอมตัวเป็นกะลาสีหนีไปเมืองสิงคโปร์เพื่อลอบเข้าเมืองปะหังเมื่อวันที่ 15 พฤศจิกายน พ.ศ. 2406
สุลต่านมะฮ์มุดถึงแก่กรรมเมื่อวันอาทิตย์ เดือน 8 ขึ้น 5 ค่ำ ตรงกับวันที่ 8 กรกฎาคม พ.ศ. 2407 มีพิธีฝังตามธรรมเนียมอิสลามที่ปากน้ำปะหัง เอกสารไทยระบุว่าตายเพราะตรอมใจที่ไม่ได้เป็นเจ้าเมืองปะหัง ภายหลังพระยาตรังกานูซึ่งเป็นญาติส่งหนังสือเข้าไปยังกรุงเทพมหานคร ขอพระราชทานพระบรมราชานุญาต นำครอบครัวของสุลต่านมะฮ์มุดที่ยังหลงเหลืออยู่ในกรุงเทพมหานครกลับคืน พระบาทสมเด็จพระจอมเกล้าเจ้าอยู่หัวก็โปรดเกล้าพระราชทานให้ไป
เทศบาลตำบลดอนพุด

เทศบาลตำบลดอนพุด เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลดอนพุด ตำบลไผ่หลิ่ว และตำบลบ้านหลวง ในอำเภอดอนพุด จังหวัดสระบุรี อยู่ห่างจากตัวจังหวัดเป็นระยะทาง 40 กิโลเมตร ปัจจุบันในเขตเทศบาลมีประชากร 4,696 คน
เดิมเทศบาลตำบลดอนพุดมีฐานะเป็นสุขาภิบาลดอนพุดที่จัดตั้งขึ้นใน พ.ศ. 2521 แล้วได้รับการจัดตั้งเป็นเทศบาลตำบลใน พ.ศ. 2542 ต่อมาในวันที่ 1 ตุลาคม พ.ศ. 2547 กระทรวงมหาดไทยให้ยุบองค์การบริหารส่วนตำบลบ้านหลวงและองค์การบริหารส่วนตำบลไผ่หลิ่วแล้วรวมเข้ากับเทศบาลตำบลดอนพุด ทำให้ในปัจจุบันเทศบาลตำบลดอนพุดดูแลพื้นที่ทั้งหมด 3 ตำบล ได้แก่ ตำบลดอนพุด ตำบลไผ่หลิ่ว และตำบลบ้านหลวง
สุลิวง ดาลาวง

สุลิวง ดาลาวง (เกิดวันที่ 1 พฤษภาคม ค.ศ. 1949 ที่แขวงเซียงขวาง) เป็นนักการเมืองและนักเศรษฐศาสตร์ชาวลาว เขาเคยดำรงตำแหน่งเป็นรัฐมนตรีว่าการกระทรวงแผนการและการลงทุน เขาศึกษาในด้านวิศวกรรมศาสตร์ที่มหาวิทยาลัยมอนทรีออลในประเทศแคนาดา ซึ่งจบการศึกษาใน ค.ศ. 1974.
ภูเขาน้ำแข็งเอ-76

ภูเขาน้ำแข็ง เอ-76 เป็นภูเขาน้ำแข็งขนาดใหญ่ที่แตกออกมาจากหิ้งน้ำแข็งฟิวช์เนอร์–โรนในแอนตาร์กติกา ช่วงกลางเดือนพฤษภาคม พ.ศ. 2564 
ภูเขาน้ำแข็งนี้แยกตัวออกมาจากฝั่งตะวันตกของหิ้งน้ำแข็งฟิวช์เนอร์–โรน มีการอธิบายถึงลักษณะของมันในครั้งแรกว่า "มันมีรูปร่างคล้ายโต๊ะรีดผ้าขนาดใหญ่" มันมีความยาวประมาณ 170 กม. กว้าง 25 กม. คิดเป็นพื้นที่ขนาด 4,320 ตร.กม. ปัจจุบันมันลอยตัวอยู่ในทะเลเวดเดลล์
ภูเขาน้ำแข็งลูกใหม่ล่าสุดนี้ถูกพบโดย คีท เมคคินสัน และคณะสำรวจทวีปแอนตาร์ติกาของสหราชอาณาจักรในเดือนพฤษภาคม พ.ศ. 2564
ในวันที่ 148 ของ พ.ศ.2564 ภูเขาน้ำแข็งเอ-76 แตกออกเป็ภูเขาน้ำแข็งสามลูกคือ เอ-76เอ, เอ-76บี และ เอ-76ซี
วัดมณฑป (จังหวัดพระนครศรีอยุธยา)

วัดมณฑป เป็นวัดราษฎร์ในสังกัดคณะสงฆ์มหานิกาย ตั้งอยู่ที่ตำบลหัวรอ อำเภอพระนครศรีอยุธยา จังหวัดพระนครศรีอยุธยา โดยตั้งอยู่ตรงข้ามพระราชวังจันทรเกษม
วัดมณฑปมีชื่ออยู่ในทำเนียบวัดหลวงของกรุงศรีอยุธยา สร้างเมื่อใดไม่ปรากฏหลักฐาน โดยวัดมณฑปเริ่มปรากฏชื่อครั้งแรกใน "พระราชพงศาวดารกรุงศรีอยุธยา ฉบับพระจักรพรรดิพงศ์ (จาด)" ฉบับที่ชำระใหม่ในช่วงกรุงรัตนโกสินทร์เมื่อคราว กบฏธรรมเถียร ในช่วงรัชสมัยของ สมเด็จพระเพทราชา ว่า ธรรมเถียร ผู้นำกบฏยืนช้างอยู่ที่วัดมณฑป ขุนหลวงสรศักดิ์ ที่กรมพระราชวังบวรสถานมงคลได้สั่งให้ยิงปืนใหญ่ใส่ช้างที่ธรรมเถียรขี่อยู่จนธรรมเถียรตกจากหลังช้างได้รับบาดเจ็บสาหัส
ในคราวเสียกรุงศรีอยุธยาครั้งที่ 2 เมื่อปี พ.ศ. 2310 กองทัพพม่าได้ใช้วัดมณฑปแห่งนี้เป็นที่ตั้งทัพ หลังจากถูกทิ้งร้างวัดมณฑปก็ได้รับการฟื้นฟูและพัฒนามาจนถึงปัจจุบัน 
โบราณวัตถุและเสนาสนะ.
โบราณวัตถุที่พบมีเศียรพระพุทธหินทรายและดินเผาและสำริด กระเบื้องมุงหลังคาชนิดกาบกล้วย กระเบื้องเชิงชาย พระพุทธรูปยืนทำด้วยไม้ขนาดใหญ่แต่ชำรุดมาก ฐานพระพุทธรูปดินเผา หัวตุ๊กตาดินเผา พระชัยสำริด โกศทองเหลือง
เสนาสนะ ได้แก่ อุโบสถทรงไทย อาคารเรียนพระปริยัติธรรมทรงปั้นหยามุขหน้ามีสานปูนปั้นแบบยุโรป เจดีย์ราย 4 องค์ ข้างวิหารหลวงพ่อยิ้ม ศาลาท่าน้ำทรงปั้นหยาริมน้ำหน้าวัด
โมโต2 ฤดูกาล 2010

โมโต 2 เวิร์ล แชมเปี้ยนชิพ ปี ค.ศ.2010 / พ.ศ.2553 เป็นส่วนหนึ่งของการแข่งขันฤดูกาลที่ 62 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ที่มา : "
"ทุกทีมใช้ยางยี่ห้อ Dunlop และใช้เครื่องยนต์ Honda Inline-4 ความจุ 600 ซีซี"
สนามแข่ง.
ในฤดูกาล ค.ศ.2010 / พ.ศ.2553 มีการแข่งขันทั้งหมด 17 สนาม ได้แก่
สนามที่จัดแข่งสำหรับรายการโมโตจีพีเท่านั้น
 ‡ = แข่งขันตอนกลางคืน
 †† = แข่งขันในวันเสาร์
คะแนนสะสม.
ประเภทนักแข่ง.
"ที่มา : "
ประเภทผู้ผลิต.
"ที่มา : "
สถาปัตยกรรมไทยสมัยใหม่

สถาปัตยกรรมไทยสมัยใหม่ คือรูปแบบสถาปัตยกรรมสมัยใหม่ในประเทศไทย ซึ่งมักได้รับการอธิบายว่า เป็นการแตกแขนงมาจากสถาปัตยกรรมสมัยใหม่ในยุโรปและอเมริกาเหนือซึ่งอาจกล่าวได้ว่าเป็นจุดกำเนิดสถาปัตยกรรมแขนงนี้ โดยปรับใช้ให้เข้ากับปัจจัยแวดล้อมด้านต่าง ๆ ในประเทศไทย โดยมากเน้นด้านภูมิอากาศที่แตกต่างกัน
ที่มา.
บริบท.
สถาปัตยกรรมสมัยใหม่เริ่มสร้างมาตั้งแต่สงครามโลกครั้งที่สองเป็นต้นมา ที่สร้างขึ้นในบริบทความเป็นสมัยใหม่ ในแต่ละประเทศซึ่งอาจมีความแตกต่างกันในทางการเมือง สังคม วัฒนธรรม และเทคโนโลยีในช่วงเวลาเดียวกัน หรือแตกต่างกันในศตวรรษดังกล่าว แต่มีความเชื่อมโยงกันในบางแง่มุม ในยุโรป ลักษณะสถาปัตยกรรมสมัยใหม่ เป็นการออกแบบผังแบบเปิด การใช้คอนกรีต เหล็ก และกระจก การใช้เสาลอย การต่อต้านเครื่องประดับตกแต่ง เป็นต้น
ในประเทศไทยมีสถาปัตยกรรมที่ได้รับอิทธิพลจากตะวันตกที่สร้างขึ้นอย่างแพร่หลายตั้งแต่พระบาทสมเด็จพระจอมเกล้าเจ้าอยู่หัว ถึง พ.ศ. 2475 ในช่วงก่อนสงครามโลกครั้งที่สอง มีอาคารที่ผสานผัง วัสดุและงานระบบซึ่งตอบรับการใช้งานสมัยใหม่เข้ากับองค์ประกอบสถาปัตยกรรมไทย ที่เรียกว่า "สถาปัตยกรรมไทยประยุกต์" ตัวอย่างเช่น หอประชุมจุฬาลงกรณ์มหาวิทยาลัยซึ่งเป็นงานออกแบบร่วมกันระหว่างพระสาโรชรัตนนิมมานก์ (สาโรช สุขยางค์) และ พระพรหมพิจิตร (พรหม พรหมพิจิตร) งานสถาปัตยกรรมสมัยนี้เป็นการผสมผสานความรู้สถาปัตยกรรมสมัยใหม่ให้เข้ากับความคิดวิธีตามอย่างครูหรือสถาปัตยกรรมไทยประเพณี
จุดเริ่มต้น.
นับแต่หลังการเปลี่ยนแปลงการปกครอง สถาปนิกไทยที่ได้รับการศึกษาจากยุโรปเริ่มมีบทบาทสำคัญในวงการออกแบบก่อสร้างในประเทศไทยแทนสถาปนิกต่างชาติ ได้แนวคิดทางด้านนวยุคนิยมมากขึ้นตามลำดับ สถาปนิกในช่วงพุทธทศวรรษ 2500–2520 ซึ่งได้รับการศึกษาจากต่างประเทศ ได้รับอิทธิพลของสถาปัตยกรรมสมัยใหม่ จึงทำให้เริ่มมีการชะงักของสถาปัตยกรรมไทยประยุกต์
ตัวอย่างแรก ๆ ของสถาปัตยกรรมไทยสมัยใหม่คือ อาคารพิพิธภัณฑ์วิทยาศาสตร์ ภายในบริเวณท้องฟ้าจำลอง กรุงเทพมหานคร (พ.ศ. 2519) ออกแบบโดยสุเมธ ชุมสาย ณ อยุธยา อาคารรูปแบบสถาปัตยกรรมไทยสมัยใหม่ยุคแรกเริ่ม มีลักษณะเป็นอาคารรูปทรงเรขาคณิตและเทคนิคการหล่อคอนกรีดแทนการก่ออิฐถือปูนแบบเดิม ๆ จัดวางผังอาคารโดยคำนึงถึงสภาพแวดล้อมเพื่อประหยัดการใช้พลังงาน ออกแบบแผงกันแดดแทนการใช้ชายคา พื้นผิวเปลือย แสดงเนื้อแท้ของวัสดุ หลายงานได้รับอิทธิพลจากเลอกอร์บูซีเย ตัวอย่างอาคารเช่น ตึก 9 โรงเรียนปานะพันธุ์วิทยา (พ.ศ. 2513) ออกแบบโดยองอาจ สาตรพันธุ์ โรงแรมอินทรา (พ.ศ. 2513) โชคชัยอินเตอร์ชั่นแนล (พ.ศ. 2512) ออกแบบโดยรังสรรค์ ต่อสุวรรณ และสำนักงานใหญ่ธนาคารกรุงเทพ ถนนสีลม (พ.ศ. 2524) เป็นต้น
ปัจจุบัน.
การขยายตัวทางเศรษฐกิจขนานใหญ่ในช่วง พ.ศ. 2526–2539 ที่ทําให้เกิดการก่อสร้างอาคารจํานวนมาก มีงานออกแบบและสร้างในรูปแบบที่เรียกกันทั่วไปว่า "กล่องกระจก" หรืออาคารพาณิชยกรรมหรือพักอาศัยในรูปแบบสถาปัตยกรรมตะวันตกในอดีต หลังวิกฤตต้มยำกุ้งในปี พ.ศ. 2540 สถาปัตยกรรมของไทยเกิดจากการผสมเอกลักษณ์ของอาคารพื้นถิ่นและอิทธิพลของสถาปัตยกรรมสมัยใหม่ เช่นผลงานของนิธิ สถาปิตานนท์, ดวงฤทธิ์ บุนนาค, อมตะ หลูไพบูลย์, วสุ วิรัชศิลป์ และปิตุพงษ์ เชาวกุล คำนึงถึงลักษณะทางภูมิศาสตร์และสภาพภูมิอากาศ
จามาล ลัสเซลส์

จามาล ลัสเซลส์ (เกิด 11 พฤศจิกายน ค.ศ. 1993) เป็นนักฟุตบอลอาชีพชาวอังกฤษที่เล่นในตำแหน่งเซ็นเตอร์แบ็กและเป็นกัปตันทีมคนปัจจุบันของนิวคาสเซิลยูไนเต็ด ก่อนหน้านี้ ลัสเซลส์เล่นให้แก่นอตทิงแฮมฟอเรสต์ เขาได้รับการพัฒนาผ่านศูนย์ฝึกเยาวชนของสโมสร
ระดับสโมสร.
นอตทิงแฮมฟอเรสต์.
ลัสเซลส์เกิดที่เมืองดาร์บี ดาร์บิเชอร์ ทิม ลัสเซลส์ พ่อของเขาเป็นนักบาสเกตบอลมืออาชีพให้แก่ดาร์บีเทรลเบลเซอร์ เขาเริ่มต้นอาชีพของเขาที่นอตทิงแฮมฟอเรสต์ ผ่านระบบเยาวชนของสโมสร ในเดือนมกราคม ค.ศ. 2011 สโมสรปฏิเสธข้อเสนอ 5 ล้านปอนด์จากอาร์เซนอลเพื่อซื้อเขา เขาเซ็นสัญญาอาชีพฉบับแรกในเดือนมีนาคม ค.ศ. 2011 ลัสเซลส์เปิดตัวในทีมชุดใหญ่เมื่อวันที่ 31 มกราคม ค.ศ. 2012 โดยแพ้เบิร์นลีย์ 0-2
นิวคาสเซิลยูไนเต็ด.
หลังจากการเซ็นสัญญาคว้าตัวสแว็น โบตมัน ในเดือนกรกฎาคม 2022 ลัสเซลส์ก็เสียตำแหน่งตัวจริงให้กับโบตมันในฤดูกาลถัดมา
อำเภอแอฆีลี

แอแฆลี  เป็นอำเภอในเทศมณฑลโกตแวนด์ จังหวัดฆูเซสถาน ประเทศอิหร่าน จากสำมะโน พ.ศ. 2549 อำเภอนี้มีประชากร 18,105 คนใน 3,562 ครัวเรือน อำเภอนี้แบ่งออกเป็น 2 เมืองคือโซมอเลและโทร์คอแลคี และมี 2 ตำบล ได้แก่ ตำบลแอฆีลีเยโจนูบีและตำบลแอฆีลีเยโชมอลี
แคว้นเพโลพอนนีส

เพโลพอนนีส  เป็นหนึ่งในสิบสามแคว้นของประเทศกรีซ ตั้งอยู่ทางตอนใต้ของประเทศ มีอาณาเขตติดต่อกับแคว้นกรีซตะวันตกทางทิศเหนือและติดต่อกับแคว้นแอตติกาทางทิศตะวันออกเฉียงเหนือ แคว้นนี้มีพื้นที่ประมาณ 15,490 ตารางกิโลเมตร (5,980 ตารางไมล์) ครอบคลุมพื้นที่ส่วนใหญ่ของคาบสมุทรเพโลพอนนีส ยกเว้นหน่วยภูมิภาคอาคาอีอาและอีลีอาทางตะวันตกเฉียงเหนือของคาบสมุทรซึ่งขึ้นกับแคว้นกรีซตะวันตก และส่วนเล็ก ๆ บนคาบสมุทรอาร์โกลีดาซึ่งขึ้นกับแคว้นแอตติกา
โซมอเล

โซมอเล  เป็นนครในตำบลแอฆีลีเยโชมอลี อำเภอแอฆีลี เทศมณฑลโกตแวนด์ จังหวัดฆูเซสถาน ประเทศอิหร่าน จากสำมะโน พ.ศ. 2549 นครนี้มีประชากร 1,430 คนใน 298 ครัวเรือน
โทร์คอแลคี

โทร์คอแลคี  เป็นนครในตำบลแอฆีลีเยโชมอลี อำเภอแอฆีลี เทศมณฑลโกตแวนด์ จังหวัดฆูเซสถาน ประเทศอิหร่าน จากสำมะโน พ.ศ. 2549 นครนี้มีประชากร 5,300 คนใน 1,047 ครัวเรือน
เดยัน กูลูเชฟสกี

เดยัน กูลูเชฟสกี (เกิด 25 เมษายน ค.ศ. 2000) เป็นนักฟุตบอลอาชีพชาวสวีเดนที่เล่นในตำแหน่งปีกขวาและกองกลางให้แก่ทอตนัมฮอตสเปอร์ และทีมชาติสวีเดน และเขายังสามารถเล่นในตำแหน่งกองกลางตัวรุกและกองหน้าตัวต่ำได้อีกด้วย
กูลูเชฟสกีเปิดตัวในทีมชุดใหญ่ให้แก่อาตาลันตาโดยก้าวขึ้นมาจากทีมเยาวชนใน ค.ศ. 2019 ก่อนจะย้ายไปร่วมทีมปาร์มาด้วยสัญญายืมตัวในช่วงต้นฤดูกาล 2019–20 เขาย้ายไปร่วมทีมยูเวนตุสในช่วงตลาดซื้อขายนักเตะหน้าหนาวด้วยค่าตัว 35 ล้านยูโร และถูกส่งกลับไปปาร์มาด้วยสัญญายืมตัวในช่วงที่เหลือของฤดูกาล ในเดือนมกราคม ค.ศ. 2022 กูลูเชฟสกีถูกส่งให้ทอตนัมฮอตสเปอร์ยืมตัว
กูลูเชฟสกีเกิดที่สวีเดน พ่อเป็นชาวสวีเดนเชื้อสายมาซิโดเนียและแม่เป็นชาวมาซิโดเนีย<ref name="Hjorter/TT 2020"></ref> เขาเป็นตัวแทนในระดับเยาวชนของทั้งทีมชาติมาซิโดเนียและทีมชาติสวีเดน ก่อนที่จะเลือกเล่นให้กับประเทศบ้านเกิดของเขาในระดับทีมชาติชุดใหญ่ โดยเปิดตัวอย่างเต็มตัวใน ค.ศ. 2019
ระดับสโมสร.
เริ่มต้นอาชีพ.
กูลูเชฟสกีเกิดที่สตอกโฮล์มและเข้าร่วมกับทีมเยาวชนของ IF Brommapojkarna เมื่ออายุได้ 6 ขวบ
ยืมตัวไปทอตนัมฮอตสเปอร์.
ในวันจันทร์ที่ 31 มกราคม ค.ศ. 2022 คูลูเชฟสกี้ถูกส่งให้ทอตนัมฮ็อทสเปอร์ยืมตัวเป็นเวลา 18 เดือน; สัญญายืมตัวมีมูลค่า 10 ล้านยูโร และรวมออปชั่นซื้อขาดจะกลายเป็นราคา 35 ล้านยูโร เขาลงเล่นนัดแรกให้กับสเปอร์ในวันเสาร์ที่ 5 กุมภาพันธ์ ในเกมเอฟเอคัพ
เจอกับไบรตันแอนด์โฮฟอัลเบียน โดยลงเป็นตัวสำรองในเกมที่ชนะ 3–1
ทอตนัมฮอตสเปอร์.
ในวันเสาร์ที่ 17 มิถุนายน ค.ศ. 2023 มีการประกาศว่าคูลูเชฟสกี้ได้เซ็นสัญญาถาวร 5 ปีกับทอตนัมฮอตสเปอร์จนถึง ค.ศ. 2028
สัญญาณรบกวน

สัญญาณรบกวน (noise) หมายถึง สัญญาณอันไม่พึงประสงค์ซึ่งอาจเกิดขึ้นได้จากหลายสาเหตุ
ในด้านอิเล็กทรอนิกส์ สัญญาณจะถูกรบกวนโดยสัญญาณรบกวนที่สร้างโดยพลังงานภายนอกบางอย่าง (เช่น สนามแม่เหล็กไฟฟ้า ที่ไม่แน่นอน) ในระหว่างกระบวนการส่งพลังงาน สัญญาณรบกวนมักทำให้สัญญาณผิดเพี้ยน นอกจากจะมาจากภายนอกระบบแล้ว ต้นทางยังอาจถูกสร้างขึ้นโดยระบบรับสัญญาณเองด้วย ความเข้มของสัญญาณรบกวนมักจะแปรผันตามความกว้างแถบของสัญญาณ ดังนั้นเมื่อความกว้างแถบของสัญญาณกว้างขึ้น สัญญาณรบกวนก็จะมากขึ้น ดังนั้นข้อมูลที่ใช้ในการประเมินความเข้มของสัญญาณหรือความสามารถของระบบในการทนต่อสัญญาณรบกวนจึงขึ้นอยู่กับอัตราส่วนของความเข้มของสัญญาณต่อความเข้มของคลื่นรบกวนซึ่งเรียกว่าเป็น อัตราส่วนสัญญาณต่อสัญญาณรบกวน
แหล่งกำเนิด.
แหล่งของสัญญาณรบกวนสามารถแบ่งออกเป็น สัญญาณรบกวนภายนอก และ สัญญาณรบกวนภายใน สัญญาณรบกวนภายนอกส่วนใหญ่มาจากบรรยากาศ อวกาศ รวมถึงที่มนุษย์สร้างขึ้น สัญญาณรบกวนภายในส่วนใหญ่เกิดจากความร้อน แหล่งที่มาของสัญญาณรบกวนนี้มาจากการเคลื่อนที่แบบสุ่มของอิเล็กตรอนภายในองค์ประกอบตัวต้านทาน และความเข้มของสัญญาณรบกวนนั้นแปรผันตามอุณหภูมิสัมบูรณ์ของสภาพแวดล้อมของตัวต้านทาน
สัญญาณรบกวนจอห์นสัน–นือควิสต์ และ สัญญาณรบกวนปะทุ มีสาเหตุมาจากกฎทางฟิสิกส์ ไม่สามารถจะหลีกเลี่ยงได้ ในขณะที่สัญญาณรบกวนอื่น ๆ อาจแก้ไขปรับปรุงได้โดยการเพิ่มประสิทธิภาพของส่วนประกอบต่าง ๆ เช่น สารกึ่งตัวนำ ที่ใช้ในการสร้างอุปกรณ์
ตราแผ่นดินของกรีเนดา

ตราแผ่นดินของกรีเนดา  เป็นโล่แบ่งออกเป็นสี่ส่วนด้วยกากบาทสีทอง ตรงกลางของไม้กางเขนนี้คือซานตามาเรีย เรือธงของโคลัมบัส สิงโตผู้พิทักษ์บนพื้นหลังสีแดงแสดงอยู่ที่ส่วนบนซ้ายและขวาล่างของโล่ โดยมีพระจันทร์เสี้ยวสีทองซึ่งดอกลิลลี่เติบโตในส่วนขวาบนและล่างซ้าย เหนือโล่มีหมวกสีทองประดับด้วยกิ่งก้านเฟื่องฟ้า ภายในพวงมาลัยประกอบด้วยดอกกุหลาบสีแดง 7 ดอก ซึ่งหมายถึงชุมชนทั้ง 7 แห่งของกรีเนดา (6 ตำบลและเกรนาดีนใต้) ประคองโล่ที่ด้านขวาคือตัวนิ่มเก้าแถบซึ่งยืนอยู่หน้าก้านข้าวโพด ส่วนด้านซ้ายคือนกพิราบกรีเนดา ซึ่งยืนอยู่หน้าต้นกล้วย ฐานเป็นตัวแทนของภูเขาเซนต์แคทเธอรีน โดยมีทะเลสาบแกรนด์เอตัง อยู่ตรงกลาง ริบบิ้นแสดงคำขวัญประจำชาติ: "สำนึกในพระเจ้าเสมอ เราปรารถนา สร้าง และก้าวหน้าเป็นชนชาติเดียว"
ตราแผ่นดินนี้ได้รับการรับรองโดยประเทศที่เป็นเกาะ ในปี ค.ศ. 1974 หลังจากได้รับเอกราช
ประวัติศาสตร์.
ในยุคอาณานิคม กรีเนดามีตราแผ่นดินครั้งแรกใช้ระหว่างปี ค.ศ. 1875 ถึง ค.ศ. 1903 มีลักษณะคือชาวกรีเนดาผิวดำซึ่งเป็นคนงานที่ทำงานในโรงงานอ้อย ที่กำลังถูกลากโดยวัวคู่หนึ่ง มีคำขวัญในภาษาละตินกล่าวว่า "hae tibi erunt artes" ซึ่งเป็นคำพูดจาก "Aeneid" ที่แปลว่า "สิ่งเหล่านี้จะเป็นศิลปะของคุณ"
มีการใช้ตราที่สองระหว่างเดือนเมษายน ค.ศ. 1903 ถึง ค.ศ. 1967 โดยเป็นรูปเรือใบและคำขวัญภาษาละติน "Clarior e Tenebris" ("ฉันส่องแสงสว่างกว่าจากความมืด")
ตำบลแอฆีลีเยโชมอลี

แอฆีลีเยโชมอลี  เป็นตำบลในอำเภอแอฆีลี เทศมณฑลโกตแวนด์ จังหวัดฆูเซสถาน ประเทศอิหร่าน แบ่งออกเป็น 10 มู่บ้าน จากสำมะโน พ.ศ. 2549 ตำบลนี้มีประชากร 10,415 คนใน 2,049 ครัวเรือน
โมโต3 ฤดูกาล 2012

โมโต 3 เวิร์ล แชมเปี้ยนชิพ ปี ค.ศ.2012 / พ.ศ.2555 เป็นส่วนหนึ่งของการแข่งขันฤดูกาลที่ 64 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ทุกทีมใช้ยางยี่ห้อ Dunlop"
สนามแข่ง.
ในฤดูกาล ค.ศ.2012 / พ.ศ.2555 มีการแข่งขันทั้งหมด 17 สนาม ได้แก่
 ‡ = แข่งขันตอนกลางคืน
 †† = แข่งขันในวันเสาร์
โมโต2 ฤดูกาล 2011

โมโต 2 เวิร์ล แชมเปี้ยนชิพ ปี ค.ศ.2011 / พ.ศ.2554 เป็นส่วนหนึ่งของการแข่งขันฤดูกาลที่ 63 ในหมวด F.I.M. Road Racing World Championship Grand Prix
รายชื่อทีมและนักแข่ง.
"ที่มา : "
"ทุกทีมใช้ยางยี่ห้อ Dunlop และใช้เครื่องยนต์ Honda Inline-4 ความจุ 600 ซีซี"
สนามแข่ง.
ในฤดูกาล ค.ศ.2011 / พ.ศ.2554 มีการแข่งขันทั้งหมด 18 สนาม ได้แก่
สนามที่จัดแข่งสำหรับรายการโมโตจีพีเท่านั้น
 ‡ = แข่งขันตอนกลางคืน
 †† = แข่งขันในวันเสาร์
คะแนนสะสม.
ประเภทนักแข่ง.
"ที่มา : "
ประเภทผู้ผลิต.
"ที่มา : "
ดราก้อน ลี (นักมวยปล้ำ)

ดราก้อน ลี (Dragon Lee; เกิด 15 พฤษภาคม ค.ศ. 1995) เป็นนักมวยปล้ำอาชีพชาวเม็กซิกัน ลูชาดอร์ เอนมาสคาราโด หรือนักมวยปล้ำอาชีพที่สวมหน้ากากซึ่งเซ็นสัญญากับ WWE ชื่อจริงของเขาไม่ได้ถูกเปิดเผยต่อสาธารณชน เช่นเดียวกับกรณีของนักมวยปล้ำสวมหน้ากากในเม็กซิโก ซึ่งชีวิตส่วนตัวของพวกเขาจะถูกเก็บเป็นความลับจากแฟนมวยปล้ำ
เขาเป็นนักมวยปล้ำรุ่นที่สอง เป็นที่รู้จักกันเป็นอย่างดีจากผลงานของเขาในการส่งเสริมมวยปล้ำอาชีพชาวเม็กซิกัน Consejo Mundial de Lucha Libre (CMLL) ซึ่งเขาใช้ตัวละครมวยปล้ำ tecnico ("คนดี") Lee ยังเป็นที่รู้จักจากผลงานของเขาใน Ring of Honor (ROH) ซึ่งเขาเป็นแชมป์ ROH World Television และ ROH World Tag Team Champion ร่วมกับ Kenny King เพื่อนร่วมทีม La Faccion Ingobernable และผลงานของเขาใน New Japan Pro-Wrestling (NJPW) ภายใต้ชื่อ Ryu Lee (リュウ・リー　Ryū Rī) ซึ่งเขาเป็นอดีตแชมป์ IWGP รุ่นจูเนียร์เฮฟวี่เวต
Dragon Lee เป็นลูกชายของนักมวยปล้ำอาชีพ Arturo Muñoz หรือที่รู้จักกันในชื่อ La Bestia del Ring ซึ่งความสัมพันธ์ในครอบครัวเป็นที่รับรู้กันทั่วไป เขาเป็นคนที่สองที่ใช้บุคลิกและหน้ากากของแหวน Dragon Lee โดย Dragon Lee คนแรกคือ Carlos พี่ชายของเขา ซึ่งตอนนี้ต่อสู้ภายใต้ชื่อแหวนว่า Dralístico ดราก้อนลีมีน้องชายอีกคนชื่อวิลเลียมซึ่งทำงานภายใต้ชื่อวงรัช Dragon Lee ได้รับการโหวตให้เป็น Rookie of the Year ประจำปี 2014 จากผู้อ่านจดหมายข่าว Wrestling Observer ในเดือนเมษายน พ.ศ. 2558 ดราก้อน ลี คว้าแชมป์มวยปล้ำอาชีพรายการแรก CMLL World Weight Championship Lee ยังเป็นนักมวยปล้ำคนที่สี่ที่คว้าแชมป์ใน ROH, CMLL และ NJPW ต่อจาก Rocky Romero, Matt Taven และ Tama Tonga
ชีวิตส่วนตัว.
ชายที่รู้จักกันในชื่อ Dragon Lee เกิดเมื่อวันที่ 15 พฤษภาคม 1995 ที่เมือง Tala ในรัฐฮาลิสโกของเม็กซิโก เป็นบุตรชายของนักมวยปล้ำอาชีพ Arturo Muñoz ซึ่งเคยทำงานเป็น Toro Blanco, Poder Boriqua, Poder Mexico และ Comandante Pierroth ในช่วงหลายปีที่ผ่านมา พี่ชายสองคนของ Dragon Lee เติบโตขึ้นมาจนเป็นนักมวยปล้ำอาชีพเช่นกัน โดยพี่ชายคนโตอย่าง William ได้เปิดตัวมวยปล้ำครั้งแรกในปี 2008 และต่อมาก็กลายเป็นที่รู้จักในชื่อ "Rush" คาร์ลอสน้องชายอีกคนของดราก้อนลีกลายเป็นนักมวยปล้ำอาชีพในปี 2011 โดยใช้ตัวละครดราก้อนลี (สวมหน้ากาก) ในตอนแรก ในปี 2012 Dragon Lee คนเดิมได้รับโอกาสให้ครอบครองตัวละคร Místico หลังจากนักมวยปล้ำดั้งเดิมภายใต้หน้ากาก Místico ออกจากเม็กซิโก เป็นที่รู้กันทั่วไปว่า Dragon Lee ได้ครอบครองตัวละคร Místico โดยทิ้งหน้ากากและตัวละครของ Dragon Lee ไว้เบื้องหลัง ลุงของ Dragon Lee เป็นนักมวยปล้ำอาชีพที่รู้จักกันในชื่อ Franco Columbo, Pit Bull I และ Pit Bull II และทุกคนมีส่วนร่วมในการฝึกฝน Dragon Lee ก่อนที่เขาจะเปิดตัวมวยปล้ำอาชีพ ตอนอายุ 14 ปี พ่อของเขาพาเขาไปเม็กซิโกซิตี้เพื่อเริ่มฝึกมวยปล้ำสมัครเล่น เขาจะมีส่วนร่วมในการชกมวยด้วย แต่ตามที่ Dragon Lee เล่าในการสัมภาษณ์ปี 2015 ระหว่างการแข่งขันครั้งแรก เขาแสดงท่า Suplex (ท่ามวยปล้ำ) ใส่คู่ต่อสู้และถูกตัดสิทธิ์ เมื่อถึงจุดนั้นเขาก็ตระหนักว่าอนาคตของเขาอยู่ที่ Lucha Libre
ในเดือนธันวาคม 2019 Dragon Lee แต่งงานกับ Lupita Orozco คู่หมั้นของเขา พิธีแต่งงานโดย Fray Tormenta
โจ เกซี

โจเซฟ รูบี (Joseph Ruby; เกิด 8 สิงหาคม ค.ศ. 1987) เป็นนักมวยปล้ำอาชีพชาวอเมริกันที่ได้เซ็นสัญญากับ WWE ภายใต้ชื่อ Joe Gacy เขาเป็นอดีตผู้นำของกลุ่ม Schism และเป็นหนึ่งในสมาชิกของกลุ่ม Wyatt Sicks
Gacy เป็นที่รู้จักกันเป็นอย่างดีจากผลงานของเขาใน Combat Zone Wrestling (CZW) ซึ่งเขาเป็นแชมป์ CZW World Heavyweight 3 สมัย และแชมป์ CZW Wired 3 สมัย เขายังปรากฏตัวให้กับ Evolve ซึ่งเขาเป็นแชมป์แท็กทีม Evolve เพียงครั้งเดียว
โทนี ดี'แองเจโล

โจเซฟ แอร์ริโอลา (Joseph Arriola; เกิด 9 มิถุนายน ค.ศ. 1995) เป็นนักมวยปล้ำอาชีพชาวอเมริกันที่ปัจจุบันเซ็นสัญญากับ WWE ภายใต้ชื่อ โทนี ดี'แองเจโล (Tony D'Angelo)
เบลล์ นิภาดา

นิภาดา ขันเงิน (เกิด 21 พฤศจิกายน พ.ศ. 2546) หรือชื่อในวงการคือ เบลล์ นิภาดา เป็นนักร้องลูกทุ่งหญิงชาวไทยสังกัดแกรมมี่โกลด์ ปัจจุบันอยู่สังกัดค่าย ไทดอลมิวสิค มีผลงานเพลงที่มีชื่อเสียงมากมาย อาทิ "อีหล่าเบลล์", "อีหล่ามหัศจรรย์"เธออยู่ในวงการบันเทิงมาแล้ว 7 ปี
ชีวิตช่วงต้น.
เธอเกิดเมื่อวันที่ 21 พฤศจิกายน พ.ศ. 2546 ที่ตำบลโนนทอง อำเภอหนองเรือ จังหวัดขอนแก่น เป็นบุตรีของยอดชาย ขันเงิน เคยเรียนที่โรงเรียนหนองเรือวิทยา และยังเรียน กศน. ควบคู่ไปกับการทำงานด้วย
ปัจจุบันเธอกำลังศึกษาอยู่ที่มหาวิทยาลัยราชภัฏชัยภูมิและเป็นสมาชิกชมรมทูบีนัมเบอร์วันประจำมหาวิทยาลัยเดียวกันกับที่เธอศึกษาอยู่
เข้าสู่วงการบันเทิง.
เธอเริ่มเป็นที่รู้จักจากการร้องเพลง สาวน้อยผู้มีน้ำเสียงที่เป็นเอกลักษณ์ มีผลงานการคัฟเวอร์เพลงในยูทูบมากมาย จนไปเข้าตา พี่ตี่ กริช ทอมมัส จึงทำให้เธอได้เข้ามาอยู่ในบ้านหลังใหญ่อย่าง แกรมมี่ โกลด์ ในเครือ จีเอ็มเอ็ม แกรมมี่
แต่ก็ใช่ว่าทุกอย่างจะสวยหรู เพราะเธอต้องผ่านบททดสอบกับ "The Mission" ภารกิจตามฝันด้วยเสียงเพลง ตอน ความฝันของสาวน้อยมัธยมเลือดอีสาน กับภารกิจการแต่งเพลงเองเพื่อให้ตัวเองร้องครั้งแรกให้ได้เสียก่อน ถ้าเธอทำภารกิจครั้งนี้สำเร็จตามโจทย์ที่ได้รับมอบหมาย บทเพลงเพลงนั้นก็จะเป็นซิงเกิลแรกในชีวิตของเธอทันที หรืออาจได้ศิลปินรุ่นพี่ในค่ายไปถ่ายทอดอีกต่อหนึ่งก็ได้ ซึ่งเจ้าตัวก็สามารถฝ่าฟันภารกิจมาได้ จนมีเพลงเป็นของตัวเองกับเพลง "ถอยใจ" ที่ใช้เวลาแต่งเพียง 1 วันเท่านั้น และเพลงนี้ก็ถูกคัดเลือกให้เป็นซิงเกิลแรกในชีวิตของเธออีกด้วย
จนมาถึงซิงเกิลที่สร้างชื่อให้ เบลล์ นิภาดา เป็นที่รู้จักของแฟนเพลง กับเพลง "ให้เคอรี่มาส่งได้บ่" ถือได้ว่าเป็นซิงเกิลที่ประสบความสำเร็จอย่างล้นหลาม ทำให้เธอมีคิวเดินสายทัวร์คอนเสิร์ตทั่วประเทศเกือบทุกวัน
หลังจากนั้นเธอมีผลงานเพลงตามมา
ผลงานเพลง.
เพลงที่ร่วมร้องกับศิลปินอื่น.
เพลงที่เบลล์ นิภาดาได้มีส่วนร่วมในการการร้อง
คารูตะ

คารูตะ (; โรมาจิ: "karuta"; รากศัพท์จากคำในภาษาโปรตุเกส "carta" ["ไพ่"]) เป็นไพ่ของญี่ปุ่น นำเข้ามาในญี่ปุ่นครั้งแรกโดยพ่อค้าชาวโปรตุเกสช่วงกลางศตวรรษที่ 16 สำรับไพ่"คารูตะ"ในยุคต้น ๆ ใช้สำหรับเล่นเกมรวบตองกิน (trick-taking) ไพ่"คารูตะ"พื้นเมืองที่เก่าแก่ที่สุดถูกประดิษฐ์ขึ้นในเมืองมิอิเกะในแคว้นชิกูโงะเมื่อราวปลายศตวรรษที่ 16 อาคารอนุสรณ์สถานไพ่"คารูตะ"แห่งมิอิเกะที่ตั้งอยู่ในนครโอมูตะ จังหวัดฟูกูโอกะเป็นพิพิธภัณฑ์ท้องถิ่นเพียงแห่งเดียวในประเทศญี่ปุ่นที่อุทิศให้กับประวัติศาสตร์ของไพ่"คารูตะ"โดยเฉพาะ
สำหรับไพ่"คารูโตะ"แบ่งได้เป็นสองประเภท คือประเภทที่มีต้นกำเนิดมาจากไพ่โปรตุเกส และประเภทที่มีที่มาจาก"เอะ-อาวาเซะ" (การประชันภาพวาด) "เอะ-อาวาเซะ" เดิมมาจาก"ไค-อาวาเซะ" ซึ่งเล่นด้วยเปลือกหอย แต่ถูกแปลงเป็นรูปแบบไพ่ในช่วงต้นศตวรรษที่ 17 
แนวคิดพื้นฐานของเกมไพ่"คารูตะ"แบบ"เอะ-อาวาเซะ"คือการสามารถตัดสินใจได้อย่างรวดเร็วว่าไพ่ใบใดจะต้องถูกนำออกจากแถวไพ่ที่วางอยู่แล้วจึงคว้าไพ่ใบนั้นให้ได้ก่อนที่ฝ่ายตรงข้ามจะคว้าไป เด็กในโรงเรียนประถมศึกษาและมัธยมศึกษาตอนต้นมักใช้เล่นในห้องเรียนเพื่อเป็นแบบฝึกหัดในการศึกษา
เน็ค นฤพล

นฤพล ใยอิ้ม หรือชื่อในวงการคือ เน็ค นฤพล (เกิด 26 เมษายน พ.ศ. 2538) เจ้าของฉายา แหบซ่า หน้าหล่อ เป็นนักร้องลูกทุ่งและหมอลำชายชาวไทยสังกัดแกรมมี่โกลด์ เขาอยู่ในวงการบันเทิงมาแล้ว 8 ปี
เขาเกิดที่อำเภอศีขรภูมิ จังหวัดสุรินทร์ เขาซึมซับการเป็นศิลปินมาจากบิดาและครอบครัว และเธอได้รับการฝึกฝนเพิ่มเติมจากฉวีวรรณ ดำเนิน จนเมื่อเธอจบปริญญาตรี เธอได้พบกับอำไพ มณีวงษ์ นักแต่งเพลงและนักดนตรีหมอลำชื่อดัง อำไพได้พาเธอไปพบกับสลา คุณวุฒิและเธอได้เป็นศิลปินในโครงการ "น้องใหม่ไต่ดาว โครงการ 2" และบันทึกเสียงผลงานเพลงในโครงการคือ "บ่หล่อก็บ่ตาย" และ "ตั้งใจมาเป็นตัวจริง" และหลังจากนั้นเธอจึงได้เป็นศิลปินสังกัดแกรมมี่โกลด์นับแต่นั้นเป็นต้นมา
ชีวิตช่วงต้นและการศึกษา.
เขาเกิดเมื่อวันที่ 26 เมษายน พ.ศ. 2538 ที่ตำบลผักไหม อำเภอศีขรภูมิ จังหวัดสุรินทร์ เป็นบุตรีของนายอำนวย และนางพิมล ใยอิ้มเป็นบุตรีของนายอำนวย และนางพิมล ใยอิ้ม มีพี่น้องพ่อเดียวกันทั้งหมด 4 คน และแม่เดียวกัน 2 คน โดยเน็คเป็นพี่ชายคนโต มีน้องชายแท้ ๆ 1 คน เขาเติบโตมาในครอบครัวที่ฐานะค่อนข้างลำบาก หลังเรียนจบชั้นมัธยมศึกษาปีที่ 6 ต้องเลิกเรียนต่อ และเข้ามาทำงานที่กรุงเทพฯ จนได้มาเป็นศิลปิน เน็คเป็นคนที่ขยันและมีความกตัญญูมาก โดยเขามีความฝันว่าอยากปลดหนี้ให้กับแม่ และสร้างบ้านใหม่ให้ครอบครัวได้อยู่สบายขึ้น
วงการบันเทิง.
เขาซึมซับการเป็นนักร้องมาจากครอบครัว เธอมีศักดิ์เป็นหลานลุงของร้อยเอ็ด เพชรสยาม และหลานป้าของวรรณภา สารคามซึ่งเป็นนักร้องหมอลำของคณะนกยูงทอง กอปรกับบิดานั้นเป็นหมอลำ ทำให้เธอติดตามบิดาและมารดาพร้อมครอบครัวไปในงานแสดงของบิดาทุกครั้ง จนกระทั่งเธอศึกษาในระดับชั้นประถมศึกษาปีที่ 5 เธอได้เป็นหางเครื่องของวงดนตรีของบิดา และต่อมารุ่นพี่ได้ชักชวนเธอไปเป็นหางเครื่องและหมอลำตัวประกอบในคณะนกเอี้ยงโมง เมื่อเธอจบการศึกษาชั้นประถมศึกษาปีที่ 6 เธอได้ศึกษาต่อในระดับมัธยมศึกษาที่วิทยาลัยนาฏศิลป์ร้อยเอ็ด และเธอได้พบกับฉวีวรรณ ดำเนิน ศิลปินแห่งชาติ ซึ่งมาสอนหมอลำที่วิทยาลัยนาฏศิลป์ร้อยเอ็ด เธอได้รับการอบรมและฝึกฝนในการเป็นหมอลำจากฉวีวรรณ ทั้งลำทำนองขอนแก่น ลำทำนองมหาสารคาม ลำทำนองอุบล หรือแม้แต่ลำทำนองจากประเทศลาว อาทิ ลำสาละวัน ลำตั้งหวาย เป็นต้น
เธอเริ่มเห็นว่า เธอมีพรสวรรค์และหลงไหลในด้านนี้ เธอได้เข้าศึกษาต่อระดับอุดมศึกษาที่สถาบันบัณฑิตพัฒนศิลป์ จนจบปริญญาตรี ต่อมาเธอได้พบกับอำไพ มณีวงษ์ นักแต่งเพลงและนักดนตรีหมอลำที่มีชื่อเสียง อำไพพบว่าเธอมีแววและความสามารถ จึงให้เธอบันทึกเสียงการร้องหมอลำเอาไว้ หลังจากนั้นได้นำไปให้สลา คุณวุฒิ จนกระทั่งผ่านไปเป็นปี สลาได้ติดต่อเธอให้ไปบันทึกเสียงจากเพลงในโครงการ "น้องใหม่ไต่ดาว โครงการ 2" ในเพลง "บ่หล่อก็บ่ตาย" และ "ตั้งใจมาเป็นตัวจริง" จากนั้นเธอกลายเป็นศิลปินสังกัดแกรมมี่โกลด์ นับแต่นั้นเป็นต้นมา มีผลงานอันเป็นที่รู้จักหลังจากนี้อาทิ "เฟซบ่กล้าไลค์ ไลน์บ่กล้าแอด", "วัยอกหัก", "คนบ่ฮู้ใจ"
ผลงานเพลง.
เพลงที่ร่วมร้องกับศิลปินอื่น.
เพลงที่เน็ค นฤพลได้มีส่วนร่วมในการการร้อง
วิทยาลัยพยาบาลบรมราชชนนี นครราชสีมา

วิทยาลัยพยาบาลบรมราชชนนี นครราชสีมา  เป็นสถาบันการศึกษาพยาบาลในสังกัดคณะพยาบาลศาสตร์ สถาบันพระบรมราชชนก กระทรวงสาธารณสุข เดิมชื่อโรงเรียนพยาบาลผดุงครรภ์และอนามัย นครราชสีมา วิทยาลัยพยาบาลบรมราชชนนี นครราชสีมา เป็นสถาบันอุดมศึกษาของกระทรวงสาธารณสุข แต่เดิมเป็นสถาบันสบทบของ มหาวิทยาลัยขอนแก่น เปิดทำการเรียนการสอนหลักสูตรพยาบาลศาสตรบัณฑิต หลักสูตร 4 ปี หลักสูตรประกาศนียบัตรผู้ช่วยพยาบาล และหลักสูตรประกาศนียบัตรการพยาบาลเฉพาะทาง
ประวัติวิทยาลัย.
วิทยาลัยพยาบาลบรมราชชนนี นครราชสีมา เริ่มก่อตั้งเมื่อปีพุทธศักราช 2497 โดยดำริของพันโทนายแพทย์หลวงนิตย์ เวชชวิศิษฏ์ อธิบดีกรมการแพทย์ขณะนั้นโดยมีวัตถุประสงค์เพื่อผลิตบุคลากรทางการพยาบาลให้มีจำนวนเพียงพอกับความต้องการของสังคม มีนายแพทย์น่วม เศรษฐจันทร เป็นผู้อำนวยการฯ ท่านแรกเปิดดำเนินการเมื่อวันที่ 19 พฤษภาคม 2498 โดยใช้ชื่อว่า โรงเรียนผดุงครรภ์และอนามัย นครราชสีมา นับเป็นโรงเรียนพยาบาลแห่งที่ 3 ของกระทรวงสาธารณสุข
ปี พ.ศ. 2517 กระทรวงสาธารณสุขได้ปรับปรุงโครงสร้างการบริหารงาน โรงเรียนพยาบาลฯ จึงเข้าไปสังกัดกองงานวิทยาลัยพยาบาล สำนักปลัดกระทรวง กระทรวงสาธารณสุข ต่อมาในปี พ.ศ. 2536 มีพระราชกฤษฎีกาแบ่งส่วนราชการ สำนักงานปลัดกระทรวงสาธารณสุขเพื่อความเป็นเอกภาพในการผลิตและพัฒนาบุคลากรสุขภาพ วิทยาลัยฯ จึงได้เข้าสังกัดสถาบันพัฒนากำลังคนด้านสาธารณสุขซึ่งต่อมาเปลี่ยนชื่อเป็น สถาบันพระบรมราชชนก 
ปี พ.ศ. 2537 สมเด็จพระศรีนครินทราบรมราชชนนี ทรงพระกรุณาโปรดเกล้า ฯ  พระราชทานนามใหม่ว่า  “วิทยาลัยพยาบาลบรมราชชนนี  นครราชสีมา” นับตั้งแต่นั้นเป็นต้นมา โดยวิทยาลัยฯ ได้พัฒนาหลักสูตรการเรียนการสอนทางการพยาบาลอย่างต่อเนื่อง และได้รับความร่วมมือจากมหาวิทยาลัยขอนแก่น รับวิทยาลัยพยาบาลบรมราชชนนี  นครราชสีมาเข้าเป็นสถาบันสมทบในปี พ.ศ. 2540 ผู้สำเร็จการศึกษาจากวิทยาลัยฯจึงมีศักดิ์และสิทธิในปริญญาบัตรของมหาวิทยาลัยขอนแก่นทุกประการ
ปี พ.ศ. 2562 พระบาทสมเด็จพระวชิรเกล้าเจ้าอยู่หัว มีพระราชโองการโปรดเกล้าฯ ให้ประกาศว่าโดยที่เป็นการสมควรมีกฎหมายว่า ด้วยสถาบันพระบรมราชชนกจึงทรงพระกรุณาโปรดเกล้าฯ ให้ตราพระราชบัญญัติ สถาบันพระบรมราชชนก พ.ศ. 2562 ขึ้นไว้ และประกาศในราชกิจจานุเบกษาเล่ม 136 ตอนที่43ก  วันที่ 5 เมษายน 2562 ให้สถาบันพระบรมราชชนกเป็นสถาบันอุดมศึกษาเฉพาะทางด้านวิทยาศาสตร์สุขภาพในสังกัดกระทรวงสาธารณสุข  เป็นสถาบันอุดมศึกษาในกำกับของกระทรวงสาธารณสุขแห่งแรก มีสถานะเป็นนิติบุคคล มีภารกิจหลักในการผลิตและพัฒนาบุคลากรทางด้านสุขภาพ และเป็นสถานศึกษาเฉพาะทางด้านสุขภาพที่จัดการศึกษาระดับอุดมศึกษาด้านการพยาบาล การสาธารณสุขและสหเวชศาสตร์ และให้วิทยาลัยในสังกัดสถาบันพระบรมราชชนก สำนักงานปลัดกระทรวงสาธารณสุขมีฐานะเป็นวิทยาลัยตามพระราชบัญญัตินี้
สัญลักษณ์.
สัญลักษณ์ประจำวิทยาลัยพยาบาลบรมราชชนนี นครราชสีมา คือ ดอกชวนชม
ดอกชวนชม
ภาควิชา.
ปัจจุบันวิทยาลัยพยาบาลบรมราชชนนี นครราชสีมา มีภาควิชาดังต่อไปนี้
ฮิโรโกะ ทานิยามะ

ฮิโรโกะ ทานิยามะ (; โรมาจิ: "Taniyama Hiroko", 29 สิงหาคม 1956 –) เป็นนักร้องและนักแต่งเพลงชาวญี่ปุ่น ชื่อจริงคือ ฮิโรโกะ นากานิชิ  เกิดที่เขตสึงินามิ โตเกียว เติบโตในนครโยโกฮามะ จังหวัดคานางาวะ ปัจจุบันสังกัด Yamaha Music Entertainment Holdings (YMEH)
มาร์เวลสตูดิโอส์แอนิเมชัน

มาร์เวลสตูดิโอส์แอนิเมชัน  เป็นแผนกหนึ่งของบริษัทโปรดักชันอเมริกันชื่อมาร์เวลสตูดิโอส์ โดยมีหน้าที่หลักในการพัฒนาโครงการแอนิเมชันที่สร้างจากมาร์เวลคอมิกส์ แผนกนี้สร้างขึ้นโดยมาร์เวลสตูดิโอส์และสร้างโครงการที่อยู่ภายในจักรวาลภาพยนตร์มาร์เวล (MCU) เป็นหลัก และยังดูแลการพัฒนาโครงการแอนิเมชันที่ไม่ใช่ MCU อีกด้วย
กรังด์ปรีซ์มอเตอร์ไซเคิลเรซซิง ฤดูกาล 1954

กรังด์ปรีซ์มอเตอร์ไซค์เคิลเรซซิ่ง ปี ค.ศ.1954 / พ.ศ.2497 เป็นการแข่งขันฤดูกาลที่ 6 ในหมวด F.I.M. Road Racing World Championship Grand Prix โดยประกอบไปด้วย 9 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 30 พฤษภาคม ที่สนาม Reims-Gueux และสิ้นสุดเมื่อวันที่ 4 ตุลาคม ที่สนาม Montjuïc circuit (Jerez)
รายชื่อสนามและผู้ชนะการแข่งขัน.
† รุ่น 500 ซีซี ได้ยกเลิกการแข่งกลางคัน เนื่องจากสภาพอากาศที่ไม่เหมาะสมขณะทำการแข่งขัน
†† รุ่น 125 ซีซี และรุ่น Sidecars 500 ซีซี ได้แข่งขันเพียงระยะทาง 17.364 กิโลเมตร ที่ ซึ่งมีระยะทางสั้นกว่าปกติ ต่างจากสนามหลักอย่าง ที่มีระยะทาง 62 กิโลเมตร
กรังด์ปรีซ์มอเตอร์ไซเคิลเรซซิง ฤดูกาล 1955

กรังด์ปรีซ์มอเตอร์ไซค์เคิลเรซซิ่ง ปี ค.ศ.1955 / พ.ศ.2498 เป็นการแข่งขันฤดูกาลที่ 7 ในหมวด F.I.M. Road Racing World Championship Grand Prix โดยประกอบไปด้วย 8 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 1 พฤษภาคม ที่สนาม Montjuïc circuit (Jerez) และสิ้นสุดเมื่อวันที่ 4 กันยายน ที่สนาม National Automobile Racetrack of Monza
กรังด์ปรีซ์มอเตอร์ไซเคิลเรซซิง ฤดูกาล 1956

กรังด์ปรีซ์มอเตอร์ไซค์เคิลเรซซิ่ง ปี ค.ศ.1956 / พ.ศ.2499 เป็นการแข่งขันฤดูกาลที่ 8 ในหมวด F.I.M. Road Racing World Championship Grand Prix โดยประกอบไปด้วย 6 สนาม
ประเภทรถแข่ง มีทั้งหมด 5 รุ่น ได้แก่ 500 ซีซี, 350 ซีซี, 250 ซีซี, 125 ซีซี และ Sidecars 500 ซีซี
เริ่มการแข่งขันเมื่อวันที่ 8 มิถุนายน ที่สนาม Isle of Man TT และสิ้นสุดเมื่อวันที่ 9 กันยายน ที่สนาม National Automobile Racetrack of Monza
บอยเน็กซ์ดอร์

บอยเน็กซ์ดอร์ (เกาหลี: ; อาร์อาร์: "Boinekseuteudoeo"; หรือตัวพิมพ์ใหญ่ทั้งหมด) เป็นบอยแบนด์เกาหลีใต้ ก่อตั้งโดยคอซเอนเตอร์เทนเมนต์ซึ่งเป็นบริษัทย่อยของไฮบ์ ประกอบด้วยสมาชิกจำนวนหกคนคือ ซองโฮ, ริอู, แจฮย็อน, แทซาน, อีฮัน และอุนฮัก วงนี้โดดเด่นด้วยภาพลักษณ์ 'เด็กข้างบ้าน' ซึ่งเป็นตัวกำหนดผลงานของพวกเขาให้เป็นแนวอีซีลีเซ็นนิงโดยเน้นที่ชีวิตประจำวัน
บอยเน็กซ์ดอร์เปิดตัวเมื่อวันที่ 30 พฤษภาคม ค.ศ. 2023 ด้วยอัลบั้มเดี่ยวชื่อ "WHO!" ซึ่งเป็นภาคแรกของไตรภาค First Love ที่กำหนดการเปิดตัวครั้งแรกของกลุ่ม EP เอกซ์เทนเดดเพลย์ ("Why..)" ตามมาในปีเดียวกันและถือเป็นการปรากฏตัวครั้งแรกของกลุ่มในชาร์ต"บิลบอร์ด" 200 EP ที่สองของกลุ่ม "How?" (2024) กลายเป็นผลงานแรกของกลุ่มที่ขึ้นสู่อันดับหนึ่งในเซอร์เคิลอัลบั้มชาร์ต กลุ่มเปิดตัวในญี่ปุ่นในช่วงปลายปีนั้นผ่านยูนิเวอร์แซลมิวสิคเจแปน ด้วยแม็กซี่ซิงเกิล "And,"
ชื่อ.
ชื่อวงนี้มาจากแนวคิด "เด็กข้างบ้าน" ซึ่งทางคอซเอนเตอร์เทนเมนต์ เชื่อมโยงกับแนวคิด "เป็นกันเองและเป็นกันเอง" ของกลุ่มต่อสาธารณชน
ไดนาสตีวอร์ริเออส์ วอลยุม 2

ไดนาสตีวอร์ริเออส์ วอลยุม 2  หรือ ชิงซังโงกูมูโซเซคันด์เอโวลูชัน  ในประเทศญี่ปุ่น เป็นวิดีโอเกมแนวสับและเฉือน ซึ่งเป็นส่วนหนึ่งของซีรีส์"ไดนาสตีวอร์ริเออส์"ที่ได้รับความนิยมอย่างแพร่หลาย เกมดังกล่าวพัฒนาโดยบริษัทโอเมกาฟอร์ซ และเผยแพร่โดยบริษัทโคอิ ซึ่งวางจำหน่ายเฉพาะระบบเพลย์สเตชัน พอร์เทเบิล
รูปแบบการเล่น.
เหมือนกับเกม"ไดนาสตีวอร์ริเออส์"อื่น ๆ ตัวละครและโมเดลของเกมทั้งหมดมาจาก"ไดนาสตีวอร์ริเออส์ 5" แต่มีคุณสมบัติใหม่และบางส่วนจาก"ไดนาสตีวอร์ริเออส์ (เพลย์สเตชัน พอร์เทเบิล)" รวมถึงการต่อสู้แบบหลายผู้เล่นสูงสุด 4 คน และความสามารถในการแลกเปลี่ยนนายทหารแบบไร้สายกับผู้เล่นอื่น นอกจากนี้ ภาค"วอลยุม 2" ได้แก้ไขปัญหาหน้าจอแสดงผลระหว่างเล่นเกมที่พบในภาคดั้งเดิมของ"ไดนาสตีวอร์ริเออส์" สำหรับเพลย์สเตชัน พอร์เทเบิล
เช่นเดียวกับเกม"ไดนาสตีวอร์ริเออส์" ของเพลย์สเตชัน พอร์เทเบิล ภาคก่อนหน้า ซึ่งมีตัวละครที่เป็นเอกลักษณ์จากซีรีส์"ซามูไรวอร์ริเออส์"ในฐานะผู้คุ้มกันพิเศษ โดยในเกมนี้ ตัวละครและรูปร่างของพวกเขานำมาจาก"ซามูไรวอร์ริเออส์ 2"
เกมนี้ไม่เหมือนการทำซ้ำเครื่องเล่นของซีรีส์"ไดนาสตีวอร์ริเออส์" ซึ่งแผนที่แบ่งออกเป็นระบบกริด แต่ละตารางมีกองทหารของศัตรูที่จะล่าถอยหากแถบขวัญกำลังใจของพวกเขามาถึง 0 ซึ่งบางครั้งจำเป็นต้องเอาชนะข้าศึกก่อนที่ข้าศึกจะล่าถอย
แต่ละด่านมักจะมีเงื่อนไขการชนะสองเงื่อนไข ซึ่งแต่ละเงื่อนไขจะนำไปสู่ด่านการปะทะอื่นที่เป็นไปได้ ด้วยวิธีนี้ เรื่องราวอาจแตกต่างกันมากในแต่ละครั้งที่เล่น
ผู้เล่นจะได้รับบรรดานายทหารพิเศษหลังจากเสร็จสิ้นแต่ละแผนที่ และสามารถรับนายทหารได้มากขึ้นจากการสำเร็จโหมดมูโซของตัวละครบางตัว โดยรับ 100 เปอร์เซ็นต์ในแต่ละด่าน เมื่อผู้เล่นปลดล็อกบรรดานายทหารที่มากขึ้นเรื่อย ๆ ผู้เล่นก็จะมีตัวละครให้เลือกจำนวนมากในฐานะผู้ใต้บังคับบัญชา โดยมีทั้งข้อดีและค่าใช้จ่ายจำนวนมาก ผู้เล่นสามารถมีนายทหารได้ระหว่าง 1 ถึง 4 นายในการรบในเวลาเดียวกันเท่านั้น โดยขึ้นอยู่กับชั้นของนายทหาร ผู้เล่นจะได้รับคะแนนบัญชาการนายทหารมากขึ้นหลังจากแต่ละเลเวลอัป
นายทหารบางนายมีมูลค่าเพียง 1 คอมมานด์พอยต์ แต่นายทหารที่มีชื่อเสียงบางนายมีมูลค่าสูงกว่า 20 คอมมานด์พอยต์ นอกจากนี้ นายทหารบางนายมีทักษะพิเศษที่ผู้เล่นสามารถใช้ได้โดยเลือกนายทหารที่มีดี-แพด แล้วกดขวาบนดี-แพด และเอฟเฟกต์ส่วนใหญ่จะคล้ายกับ 'ของที่แย่งชิงมาจากสงคราม' แบบเก่าในเกมก่อนหน้า เช่น เติมแถบมูโซ หรือโจมตีเพิ่มขึ้นเป็นเวลา 30 วินาที ซึ่งความสามารถพิเศษนี้สามารถใช้ได้ทุกครั้งที่มีดาวอยู่บนชื่อของตัวละคร จากนั้น ดาวดังกล่าวจะกลายเป็นวงกลมสีแดง ซึ่งค่อย ๆ เต็มไปด้วยสีขาว จนกลายเป็นดาวอีกครั้ง
จุง ชิบาตะ

จุง ชิบาตะ (#เปลี่ยนทาง , 19 พฤศจิกายน 1976 –) เป็นนักร้องและนักแต่งเพลงหญิงชาวญี่ปุ่น เกิดที่เขตเซตางายะ โตเกียว ถูกเรียกขานว่า "บล็อกโนะอุตะฮิเมะ"  เนื่องจากมีกิจกรรมทางอินเทอร์เน็ตอย่างเป็นจริงเป็นจังมาก นอกจากนี้ยังมีชื่อเสียงจากการจัดรายการวิทยุ มีชื่อเล่นว่า " ชิบะจุง"
คานะ อูเอมูระ

คานะ อูเอมูระ (#เปลี่ยนทาง , 4 มกราคม 1983) เป็นนักร้องและนักแต่งเพลงหญิงชาวญี่ปุ่น ชื่อจริงคือ คานะ ชิมิซุ  ใน ค.ศ. 2019 ได้เปลี่ยนชื่อในวงการเป็น Ka-Na ชื่อเล่นคือ คานะจัง (カナちゃん) หรือ คานาคิจิ (カナ吉) เกิดที่เมืองคาวานิชิ จังหวัดเฮียวโงะ มีบรรพบุรุษคือโอกูโบะ โทชิโยะ ผู้เป็นพ่อของโอกูโบะ โทชิมิจิ
เปิดตัวครั้งแรกจาก King Records ในเดือนพฤษภาคม ค.ศ. 2005 ด้วยซิงเกิลเพลง "#เปลี่ยนทาง " (คนสำคัญ) มีชื่อเสียงที่สุดจากเพลง "โทอิเระ โนะ คามิซามะ" ใน ค.ศ. 2010
ฮานาโกะ โอกุ

ฮานาโกะ โอกุ (; โรมาจิ: "Oku Hanako", 20 มีนาคม 1978 –) เป็น นักร้องนักแต่งเพลงหญิงชาวญี่ปุ่น เกิดที่ฟูนาบาชิ จังหวัดชิบะ จบการศึกษาจากวิทยาลัยดนตรีโทโฮ เอกทรัมเป็ต สังกัดค่ายเพลงโพนีแคนยอน
บีอา พรีสลีย์

บีอาทริซ เซนต์ เคลียร์ พรีสลีย์ (Beatrice St. Clere Priestley; เกิด 22 มีนาคม ค.ศ. 1996) เป็นนักมวยปล้ำอาชีพชาวอังกฤษ-นิวซีแลนด์ รู้จักกันดีในชื่อ บีอา พรีสลีย์ (Bea Priestley) เธอเป็นที่รู้จักกับ WWE ภายใต้ชื่อ แบลร์ แดเวนพอร์ต (Blair Davenport) ตั้งแต่ปี 2017 ถึงปี 2021 เธอปล้ำให้กับ World Wonder Ring Stardom และเธอยังปรากฏตัวใน New Japan Pro-Wrestling โดยทำหน้าที่เป็นผู้จัดการส่วนตัวของ Will Ospreay
เธอยังเป็นที่รู้จักจากการปรากฏตัวใน All Elite Wrestling, World of Sport Wrestling, Defiant Wrestling และ Progress Wrestling
ชีวิตส่วนตัว.
Priestley ได้รับการวินิจฉัยว่าเป็นเนื้องอกในสมองเมื่อเธออายุ 14 ปี เธอเข้ารับการผ่าตัดเอาออกเมื่ออายุ 18 ปี
ตั้งแต่ปี 2017 เป็นต้นมา Priestley มีความสัมพันธ์กับเพื่อนนักมวยปล้ำอาชีพ Will Ospreay ในปี 2019 ทั้งคู่เปิดเผยว่าพวกเขากำลังวางแผนที่จะย้ายไปญี่ปุ่นเนื่องจากตารางการแข่งขันมวยปล้ำของทั้งคู่อยู่ที่นั่น ทั้งคู่แยกทางกันในปลายปี 2021
ซังกา

Saurav Gurjar (เกิด 26 กันยายน ค.ศ. 1985) เป็นนักมวยปล้ำอาชีพและนักแสดงชาวอินเดียที่เซ็นสัญญากับ WWE ภายใต้ชื่อ Sanga ในฐานะสมาชิกของ Indus Sher ร่วมกับ Veer Mahaan และ Jinder Mahal เขาเป็นที่รู้จักกันเป็นอย่างดีจากบทบาทภีมะในรายการทีวีมหาภารตะ เขาเป็นอดีตผู้ชนะเลิศเหรียญทองคิกบ็อกซิ่งแห่งชาติ
รายชื่อตอนในบันทึกแวมไพร์วานิทัส (อนิเมะ)

อนิเมะเรื่อง "บันทึกแวมไพร์วานิทัส" เป็นซีรีย์มังงะที่ถูกดัดแปลงซึ่งเขียนและวาดโดยโมจิซุกิ จุน โดยเรื่องราวจะมุ่งเน้นไปที่วานิทัส มนุษย์ผู้ครอบครองตำราที่คาดเดาไม่ได้และโนเอ้ แวมไพร์คู่หูที่มาจับตามองตำราวานิทัส เมื่อ 28 มีนาคมพ.ศ.2564 ได้มีการประกาศจากทางAnimeJapanว่าวานิทัสจะได้รับการดัดแปลงเป็นเวอร์ชั่นทีวีอนิเมะซีรีส์ ทำโดยสตูดิโอโบนส์ กำกับโดยโทโมยูกิ อิตามุระเขียนบทโดยคุณเดโกะ อากาโอะและคาแรกเตอร์ดีไซน์ตัวละครนั้นออกแบบโดยคุณโยชิยูกิ อิโต้ แล้วคุณยูกิ คาจิอูระ ผู้ที่เคยแต่งเพลงให้กับซีรีส์ Pandora Hearts มาแต่งเพลงประกอบให้กับซีรีส์วานิทัส ซีรีย์นี้แบ่งฉายออกเป็นสองพาร์ทโดยพาร์ทแรกจะออกอากาศฉายตั้งแต่วันที่ 3 กรกฎาคมถึง 18 กันยายน พ.ศ. 2564 ทางโตเกียวเอ็มเอกซ์และช่องทางอื่นๆส่วนพาร์ทสองออกอากาศตั้งแต่วันที่ 15 มกราคม ถึง 2 เมษายน พ.ศ. 2565เพลงเปิดในพาร์ทแรกใช้ชื่อว่า "Sora to Utsuro" แต่งโดยคุณ Sasanomaly สื่อถึงมุมมองของโนเอ้ ในขณะที่เพลงปิดพาร์ทแรกที่แต่งโดยคุณ LMYKใช้ชื่อเพลงว่า "0 (zero)" หรือเรียกว่าจุดศูนย์สื่อถึงมุมมองและคาแรกเตอร์ของวานิทัส รวมทั้งสื่อไปถึงความหมายของแวมไพร์บลูมูน ส่วนเพลงพาร์ทสองชื่อว่า "" แต่งโดยวงลิตเติ้ลกลีมอนสเตอร์ (Little Glee Monster) เคยร้องเพลงให้กับอินุยาฉะภาครุ่นลูก สื่อถึงความหมายของวานิทัสตามหาโนเอ้ และสิ่งที่ล้ำค่าที่มีความหมายสำหรับเขา แต่เพลงปิดพาร์ทสองในชื่อ "salvation" แต่งโดยวง MONONKUL สื่อถึงธีมความรอดของวานิทัส แล้วโฟกัสมุมมองของวานิทัส ตอนแรกภาพของเพลงปิดนั้น วานิทัสหันหลังและไม่ยอมเดินไปข้างหน้า จนตอนสุดท้ายของซีรีส์วานิทัสก็ได้หันหลังแล้วเดินพร้อมกับโนเอ้ ไม่หันไปมองข้างหลังอีกเลย นอกจากนี้ Funimation ยังได้รับลิขสิทธิ์นอกเอเซีย ในวันที่ 5 สิงหาคม พ.ศ. 2564 Funimation ประกาศว่าซีรีส์วานิทัสจะได้รับเสียงพากย์ภาษาอังกฤษซึ่งฉายในวันรุ่งขึ้น Plus Media Networks Asia ยังได้ลิขสิทธิ์ในเอเซียตะวันออกเฉียงใต้และเผยแพร่ทางอ้ายฉีอี้ นอกจากนี้บิลิบิลิและสตรีมมิ่งแพตฟอร์มอื่นเช่น อนิพลัส (ais paly) อ้ายฉีอี้ วีทีวียังได้ซื้อลิขสิทธิ์ซีรีย์แล้วเอามาฉายในไทย ต่อมาเมื่อซีรีย์รับผลตอบรับที่ดี ทางอ้ายฉีอี้มีประกาศพากย์ภาษาไทย รวมไปทั้งบราซิล ฝรั่งเศส สเปน สามารถหาช่องทางดูได้จาก "ครันชี่โรล" หลังจากจบทีวีซีรีย์อนิเมะ คุณยูกิ คาจิอูระได้ปล่อยเพลงซาว์ดประกอบให้ฟังได้ฟรีในแพลต์ฟอร์มต่างๆ เช่นยูทูป
เปิดตัวซีดีบลูเรย์/ดีวีดี.
คันซี่โรล.
ซีดีบลูเรย์ภาษาอังกฤษ-ญี่ปุ่น
Aniplex+.
อนิเพลส (ซีดีบลูเรย์-ญี่ปุ่น)
ยุทธการที่โลเสีย

ยุทธการที่โลเสีย  ในปี ค.ศ. 213 เป็นส่วนหนึ่งของการก่อกบฏที่นำโดยเอียวหูต่อต้านขุนศึกม้าเฉียวในช่วงปลายยุคราชวงศ์ฮั่นตะวันออก การก่อกบฏเริ่มต้นโดยฝ่ายที่ไม่พอใจการอยู่ใต้การเข้าปกครองใหม่ของม้าเฉียว ผู้ซึ่งใช้กำลังยึดอำนาจปกครองมณฑลเลียงจิ๋ว ("เหลียงโจว") จากอุยของ ("เหวย คัง") ในการล้อมกิจิ๋ว (冀城 "จี้เฉิง")
ภูมิหลัง.
เอียวหูต้องการก่อกบฏต่อม้าเฉียวเพื่อแก้แค้นให้อุยของนายเก่า เอียวหูได้รับการสนุนจากสหายสองคนคือ เตียวเหง ("เจ้า ฉฺวี") และเลงควัน ("เหลียง ควัน") วันหนึ่งเอียวหูเข้าพบม้าเฉียวแจ้งว่าภรรยาของตนเสียชีวิตจึงขออนุญาตไปทำพิธีศพเป็นเวลา 2 เดือน ระหว่างทางเอียวหูไปเยี่ยมเกียงขิม ("เจียง ซฺวี่") ผู้เป็นลูกพี่ลูกน้องเพื่อขอความช่วยเหลือและตัดสินใจดำเนินการก่อกบฏพร้อมกับผู้ช่วยสองคนคือเตียวกั๋ง ("เจ้า อ๋าง") และอิ่น เฟิ่ง 
ยุทธการ.
เตียวเหงให้คำแนะนำลวงแก่ม้าเฉียวให้นำกำลังเข้าโจมตีเกียงขิม, เอียวหู, เตียวกั๋ง, หวัง อี้  และอิ่น เฟิ่งทันที ส่วนตนจะอยู่รักษากิจิ๋ว ("จี้เฉิง") ขณะม้าเฉียวไม่อยู่ หลังจากม้าเฉียวนำกองกำลังออกไปพร้อมม้าต้ายและบังเต๊กเพื่อปราบกบฏ เตียวเหงและเลงควันก็เข้าจับกุมและสังหารครอบครัวของม้าเฉียว ในขณะเดียวกัน ม้าเฉียว ม้าต้าย และบ้งเต๊กยกกำลังไปรบกับเอียวหูและเกียงขิมที่โลเสีย (鹵城 "หลู่เฉิง") ในช่วงแรกของการรบ ฝ่ายกบฏมีทีท่าเสียเปรียบจึงถอยทัพ ม้าเฉียวจึงไล่ตามมา ฝ่ายกบฏถอยต่อไปจนกระทั่งกองกำลังที่สองที่นำโดยเตียวกั๋งและอิ่น เฟิ่งยกมาถึง จากนั้นกองกำลังของแฮหัวเอี๋ยนที่โจโฉส่งมาก็ยกมาถึง ม้าเฉียวไม่สามารถต้านทานการโจมตีจากสามด้านได้จึงล่าถอย
หนีจากกิจิ๋ว.
ม้าเฉียวถอยกลับไปที่กิจิ๋ว ("จี้เฉิง") และร้องเรียกให้เปิดประตู แต่มีเกาทัณฑ์ยิงออกมาเป็นการตอบโต้ เตียวเหงและเลงควันปรากฏตัวที่กำแพงและโยนศพภรรยาของม้าเฉียวลงไป ม้าเฉียวโกรธมากจนเกือบตกจากหลังม้า ในที่สุดม้าเฉียวจึงยกกำลังไปที่โลเสีย ทหารผู้รักษาโลเสียในยามกลางคืนคิดว่าพวกม้าเฉียวเป็นทหารฝ่ายตนที่กลับมาจึงเปิดประตูรับ ทันทีที่พวกม้าเฉียวเข้ามาในโลเสียก็เริ่มสังหารทุกคน รวมไปถึงมารดาและบุตรชายของเกียงขิม
วันถัดมา แฮหัวเอี๋ยนยกกำลังมาถึง ม้าเฉียวจึงล่าถอยไปทางตะวันตก และพบเข้ากับเอียวหูในอีก 7 ลี้ต่อมา ม้าเฉียวจับทวนแล้วพุ่งเข้าหาเอียวหูด้วยความโกรธ แทงเอียวหูได้รับบาดเจ็บห้าแผล แต่เอียวหูเอาตัวรอดมาได้ จากนั้นม้าเฉียวจึงหนีต่อไปพร้อมกับม้าต้ายและบังเต๊ก ไปพึ่งพิงขุนศึกเตียวฬ่อแห่งฮันต๋ง ("ฮั่นจง")
ผลสืบเนื่อง.
ม้าเฉียวลี้ภัยไปเข้าด้วยเตียวฬ่อแต่ก็ยังรู้สึกพอใจในตัวเตียวฬ่อ ต่อมาม้าเฉียวและม้าต้ายจึงไปเข้าร่วมกับขุนศึกเล่าปี่ ส่วนบังเต๊กเข้ารับใช้โจโฉหลังจากที่เตียวฬ่อสวามิภักดิ์ต่อโจโฉมอบเมืองฮันต๋ง
อาราโอะ

อาราโอะ  เป็นนครที่ตั้งอยู่ทางตะวันตกเฉียงเหนือของจังหวัดคูมาโมโตะ ประเทศญี่ปุ่น มีขนาดพื้นที่ทั้งสิ้น 57.37 ตารางกิโลเมตร มีจำนวนประชากร ณ วันที่ 1 พฤษภาคม ค.ศ. 2023 ประมาณ 49,035 คน
ภูมิศาสตร์.
อาราโอะตั้งอยู่ในตอนกลางของเกาะคีวชู ทางตะวันตกเฉียงเหนือของจังหวัดคูมาโมโตะ อยู่ทางทิศตะวันตกเฉียงเหนือของนครคูมาโมโตะห่างไปประมาณ 40 กิโลเมตร และอยู่ทางทิศใต้ของนครฟูกูโอกะห่างไปประมาณ 70 กิโลเมตร
ประวัติ.
เมื่อมีการประกาศใช้ระบบเทศบาล หมู่บ้านอาราโอะก่อตั้งขึ้นเมื่อวันที่ 1 เมษายน ค.ศ. 1889 ยกฐานะขึ้นเป็นเมืองอาราโอะเมื่อวันที่ 1 พฤษภาคม ค.ศ. 1919 และควบรวมหมู่บ้านข้างเคียงเพื่อจัดตั้งขึ้นเป็นนครอาราโอะ เมื่อวันที่ 1 เมษายน ค.ศ. 1942
เศรษฐกิจ.
ครั้งหนึ่งอาราโอะเคยเป็นเมืองเหมืองถ่านหินขนาดใหญ่ แต่หลังจากนั้นประชากรได้ลดลงไปเป็นจำนวนมากเนื่องจากเหมืองได้ปิดตัวลง ทำให้ต้องพึ่งพาเศรษฐกิจจากการท่องเที่ยว เพื่อพยายามดึงดูดผู้คนให้กลับมาอยู่อาศัยที่เมืองแห่งนี้ที่ครั้งหนึ่งเคยมีประชากรหนาแน่น แหล่งท่องเที่ยวที่สำคัญ ได้แก่ สวนสนุกขนาดใหญ่สองแห่งคือ มิตสึอิกรีนแลนด์ (ปัจจุบันเปลี่ยนชื่อเป็นกรีนแลนด์) และอุลตราแมนแลนด์ (ปัจจุบันปิดตัวลงแล้ว)
ของดีเมืองนี้ ได้แก่ #เปลี่ยนทาง ซึ่งเป็นรูปแบบศิลปะที่เป็นลักษณะเฉพาะตัวของอาราโอะ นอกจากนี้ยังมี สาลี่อาราโอะ ซึ่งเป็นผลไม้ที่ปลูกกันอย่างแพร่หลายในเมืองนี้ โดยมีลักษณะกลม สีน้ำตาล และมีขนาดประมาณลูกโบว์ลิ่ง